Blaze7451/Wiki-th-20250601 huggingface dataset:
ธนาคารโลก

ธนาคารโลก (World Bank) หรือเรียกว่า ธนาคารระหว่างประเทศเพื่อการบูรณะและวิวัฒนาการ (International Bank for Reconstruction and Development; IBRD) เป็นองค์กรระหว่างประเทศที่ได้จัดตั้งขึ้นมาหลังสงครามโลกครั้งที่สอง โดยประเทศมหาอำนาจในทวีปอเมริกาเหนือและทวีปยุโรป โดยมีจุดมุ่งหมายเพื่อช่วยให้ประเทศสมาชิกได้ทำการฟื้นฟูประเทศหลังสงครามโลกครั้งที่สอง โดยมุ่งเน้นการลงทุนเพื่อเพิ่มประสิทธิภาพการผลิตและเร่งรัดการเจริญเติบโตทางเศรษฐกิจ เป็นองค์กรอยู่ในสังกัดขององค์การสหประชาชาติ มีสำนักงานใหญ่ตั้งที่กรุงวอชิงตัน ดี.ซี. ประเทศสหรัฐอเมริกา ปัจจุบันมีประเทศสมาชิกทั้งหมด 189 ประเทศ เงินทุนของธนาคารโลกได้มาจากการจำหน่ายพันธบัตรในตลาดการเงินสำคัญของโลก ค่าบำรุงจากประเทศสมาชิก และเงินค่าหุ้นของประเทศสมาชิก

**วัตถุประสงค์**
เพื่อช่วยเหลือประเทศสมาชิกที่ได้รับความเสียหายจากสงครามโลกครั้งที่สอง โดยให้สมาชิกกู้ยืมไปเพื่อบูรณะซ่อมแซมและพัฒนาประเทศ ต่อมาได้ขยายขอบเขตของการบริการออกไปเป็นการสนับสนุนการลงทุนเพื่อการพัฒนาและเพิ่มผลผลิตในประเทศที่กำลังพัฒนา เพื่อยกระดับชีวิตและความเป็นอยู่ของประชาชนในประเทศสมาชิก ตามลักษณะกิจการที่จะลงทุนและตามความจำเป็นและยังช่วยเหลือสมาชิกด้วยการให้บริการด้านความรู้และคำแนะนำเกี่ยวกับการวางแผนการลงทุนและบริหารการเงิน

**ประวัติการก่อตั้ง**
จากการประชุมของกลุ่มประเทศมหาอำนาจ ที่เบร็ตตันวูดส์ รัฐนิวแฮมป์เชอร์ ประเทศสหรัฐอเมริกา เมื่อเดือนกรกฎาคม พ.ศ. 2487 ในการประชุมครั้งนี้ได้มีการร่างกฎบัตรขึ้นมาสองฉบับเพื่อจัดตั้งธนาคารระหว่างประเทศเพื่อการบูรณะและวิวัฒนาการ และกองทุนการเงินระหว่างประเทศ โดยทั้งสองสถาบันมีการแบ่งความรับผิดชอบกันอย่างชัดเจน กองทุนการเงินระหว่างประเทศจะให้การสนับสนุนทางการเงินระยะสั้น เพื่อช่วยประเทศต่าง ๆ แก้ปัญหาดุลการชำระเงินในขณะที่ธนาคารโลกจะให้ทุนสนับสนุนการพัฒนาระยะกลางและระยะยาวในรูปแบบเงินกู้ยืม โครงการพัฒนาที่เน้นเฉพาะเป็นโครงการไป แต่เมื่อเวลาผ่านไปความแตกต่างนี้ก็ลดน้อยลงไปช่วงที่โลกเกิดวิกฤตการณ์การเงินในช่วงปี พ.ศ. 2513 - พ.ศ. 2523 ธนาคารโลกก็เริ่มปล่อยเงินกู้ระยะสั้น เพื่อการปรับปรุงเชิงโครงสร้างประสานกับกองทุนด้วยเช่นกัน
องค์กรทั้งสองนี้มีความสัมพันธ์อย่างเป็นทางการกับองค์การสหประชาชาติ ผ่านทางสภาเศรษฐกิจและสังคมแห่งสหประชาชาติ (Economic and Social Council-ECOSOC) ในฐานะหน่วยงานชำนาญการพิเศษ แต่การตัดสินใจในเรื่องการให้เงินกู้อยู่ในอำนาจการพิจารณาของธนาคารโลกเท่านั้น ธนาคารโลกทำงานร่วมกับหน่วยงานต่าง ๆ ขององค์การสหประชาชาติหลายหน่วยงาน เช่น องค์การอนามัยโลก (WHO) และโครงการพัฒนาของสหประชาชาติ (UNDP)

**ที่ตั้ง**
# สำนักใหญ่ 1818 H Street N.W. Washington, D.C. 20433, usa
# 
# สำนักงานใหญ่สาขานิวยอร์ก 1 Dag Hammarskjold Plaza 885 2nd Avenue, 26th Floor New York, N.Y. 10017, U.S.A.
# สำนักงานใหญ่สาขาปารีส 66 avenue d’Iéna 75116 Paris, France
#  สำนักงานสาขาประเทศไทย ชั้น 30 อาคารสยามทาวเวอร์ 989 ถนนพระราม 1 เขตปทุมวัน กรุงเทพฯ 10330 date=2004-06-08 

**หน่วยงานที่เกี่ยวข้อง**

**ดูเพิ่ม**
 ธนาคารเพื่อการพัฒนา- กองทุนการเงินระหว่างประเทศ- การประชุมประจำปีสภาผู้ว่าการธนาคารโลกและกองทุนการเงินระหว่างประเทศ

**อ้างอิง**
#  ธนาคารโลก date=2005-01-28 

**แหล่งข้อมูลอื่น**
  The World Bank
หมวดหมู่:ธนาคาร
หมวดหมู่:องค์การที่ก่อตั้งในปี พ.ศ. 2487
หมวดหมู่:องค์การเศรษฐกิจระหว่างประเทศ
หมวดหมู่:สถาบันการเงินระหว่างประเทศ
หมวดหมู่:วอชิงตัน ดี.ซี.
แม่แบบ:เหตุการณ์ปัจจุบัน/2549 ธันวาคม 15

*พันเอกหญิงคุณหญิง จิตรวดี จุลานนท์ ภริยาพล.อ.สุรยุทธ์ จุลานนท์ นายกรัฐมนตรี กล่าวถึง กรณีที่กลุ่มคนวันเสาร์ไม่เอาเผด็จการ ยื่นหนังสือต่อ ป.ป.ช. ให้ตรวจสอบบัญชีทรัพย์สินและหนี้สินของครอบครัวตนเองว่า ไม่หนักใจกับเรื่องดังกล่าว  (กปส.)
}
การตั้งชื่อทวินาม

ระบบการเรียกชื่อสิ่งมีชีวิตแบบทวินาม (Binomial nomenclature) เป็นระบบการเรียกชื่อสิ่งมีชีวิตแต่ละสปีชีส์ที่ใช้อย่างแพร่หลายในปัจจุบัน ชื่อแต่ละชื่อในระบบนี้เรียกว่า ชื่อทวินาม (Binomial name) หรือ ชื่อวิทยาศาสตร์ (Scientific name) คือชื่อที่ใช้เรียกแทนสิ่งมีชีวิตในสปีชีส์ต่าง ๆ อย่างเป็นทางการ ชื่อทวินามจะเป็นภาษาละติน ประกอบด้วยคำศัพท์ 2 คำ คือ สกุล และ สปีชีส์ ซึ่งขึ้นอยู่กับสิ่งมีชีวิตที่ต้องการระบุ โดยรายละเอียดปลีกย่อยอาจแตกต่างกันออกไปบ้าง

**ประวัติ**
ระบบการเรียกชื่อสิ่งมีชีวิตแบบทวินาม ถูกคิดขึ้นใช้เป็นครั้งแรกโดยคัสพาร์ เบาฮีน (Gaspard Bauhin) และโยฮันน์ เบาฮีน (Johann Bauhin) ซึ่งมีชีวิตก่อนคาร์ล ลินเนียสเกือบ 200 ปี ทว่าการใช้ระบบนี้ยังจำกัดอยู่ในวงแคบ ซึ่งในสมัยนั้นส่วนใหญ่ใช้ระบบการเรียกชื่อสิ่งมีชีวิตแบบไตรนาม แต่ต่อมาถึงสมัยของคาร์ล ลินเนียส ระบบนี้ก็เป็นที่แพร่หลายขึ้นมาก

**กฎการตั้งชื่อ**
มีหลักเกณฑ์ในการเขียนดังนี้
# ชื่อทวินามจะเป็นภาษาละติน ประกอบด้วยคำศัพท์ 2 คำ คือ สกุล (genus) และ คำแสดงคุณลักษณะ (specific epithet)
# ชื่อทวินามมักจะถูกพิมพ์ด้วยตัวเอียง เช่น Homo sapiens หากเป็นการเขียนด้วยลายมือควรขีดเส้นใต้ลงไปแทน
# คำศัพท์คำแรก (ชื่อสกุล) ต้องขึ้นต้นด้วยอักษรตัวใหญ่เสมอ นอกจากนั้นใช้อักษรตัวเล็กทั้งหมดเช่น Canis lupus หรือ Anthus hodgsoni แต่สำหรับสิ่งมีชีวิตที่ตั้งชื่อทวินามไว้ก่อนหน้าศตวรรษที่ 20 และขึ้นต้นด้วยอักษรตัวใหญ่อยู่แล้ว ไม่ต้องเขียนเป็นตัวเล็กอีก เช่น Carolus Linnaeus
# ในสปีชีส์ย่อย ชื่อจะประกอบด้วยสามส่วนและสามารถเขียนได้สองแบบ โดยพืชและสัตว์จะเขียนต่างกัน เช่น
#* เสือโคร่งเบงกอลคือ Panthera tigris tigris และ เสือโคร่งไซบีเรียคือ Panthera tigris altaica
#* ต้นเอลเดอร์ดำยุโรปคือ Sambucus nigra subsp. nigra และเอลเดอร์ดำอเมริกาคือ Sambucus nigra subsp. canadensis
# ในตำราเรียน มักมีชื่อสกุลย่อ หรือชื่อสกุลเต็มของนักวิทยาศาสตร์ผู้จัดทำชื่อนั้นต่อท้าย โดยชื่อสกุลย่อใช้กับพืช ส่วนชื่อสกุลเต็มใช้กับสัตว์ ในบางกรณีถ้าชื่อสปีชีส์เคยถูกกำหนดให้ชื่อสกุลที่ต่างออกไปจากชื่อในปัจจุบัน จะคร่อมชื่อสกุลนักวิทยาศาสตร์กับปีที่จัดทำไว้ เช่น Amaranthus retroflexus L., Passer domesticus (Linnaeus, 1758) ที่ใส่วงเล็บเพราะในอดีตชื่อหลังอยู่ในสกุล Fringilla
# หากใช้กับชื่อสามัญ เรามักใส่ชื่อทวินามไว้ในวงเล็บต่อท้ายชื่อสามัญ เช่น "นกกระจอกบ้าน (Passer domesticus) กำลังมีจำนวนลดลงอย่างน่าตกใจ"
# การเขียนชื่อทวินามเป็นครั้งแรกในรายงานหรือสิ่งพิมพ์ เราเขียนเป็นชื่อเต็มก่อน หลังจากนั้นเราสามารถย่อชื่อสกุลให้สั้นลงเป็นอักษรตัวแรกของชื่อสกุลและตามด้วยจุด เช่น Canis lupus ย่อเป็น C. lupus ด้วยเหตุที่เราสามารถย่อชื่อในลักษณะนี้ได้ ทำให้ชื่อย่อเป็นที่รู้จักและกล่าวถึงมากกว่าชื่อเต็ม เช่น T. Rex คือ Tyrannosaurus rex หรือ E. coli คือ Escherichia coli เป็นต้น
# บางกรณี เราเขียน "sp." (สำหรับสัตว์) หรือ "spec." (สำหรับพืช) ไว้ท้ายชื่อสกุล ในกรณีที่ไม่ต้องการเจาะจงชื่อสปีชีส์ และเขียน "spp." ในกรณีที่ต้องการกล่าวถึงหลายสปีชีส์ ตัวอย่างเช่น "Canis sp.", หมายถึงสปีชีส์หนึ่งในสกุล Canis
# สิ่งมีชีวิตชนิดหนึ่งอาจมีชื่อวิทยาศาสตร์มากกว่าหนึ่งชื่อ ให้ใช้ชื่อตั้งขึ้นก่อนเป็นชื่อหลัก ส่วนชื่ออื่นเป็นชื่อพ้อง
# ชื่อวิทยาศาสตร์มักจะบอกลักษณะบางอย่างกับสิ่งมีชีวิตชนิดนั้น ดังเช่น

** ดูเพิ่ม**
 การจำแนกชั้นทางวิทยาศาสตร์- อนุกรมวิธาน

**อ้างอิง**
หมวดหมู่:ชีววิทยา
หมวดหมู่:ระบบการเรียกชื่อสิ่งมีชีวิต
สปิตซ์ (ประเภทสุนัข)

German Spitz
สปิตซ์  (Spitz) เป็นประเภทของพันธุ์สุนัข ขนมีลักษณะยาวหนาและมักจะเป็นสีขาว หูตั้งและหน้ายื่น หางมักจะม้วนกลับขึ้นไปที่หลังของสุนัข  มีนิสัยร่าเริง ฉลาด และขี้เล่น ตื่นตัวอยู่ตลอดเวลา และเชื่อฟังเจ้าของ อาจจะเห่าเก่ง เพราะมันจะมีสัญชาตญาณในการเตือนภัยให้เจ้าของเมื่อมันรู้สึกว่ามีอันตราย หรือมีคนแปลกหน้าที่ไม่คุ้นเคยเข้ามาใกล้ มันจะทำตัวเป็นยามปกป้องบ้านอยู่เสมอเลย 
ตามปกติแล้วเป็นสุนัขที่ฝึกได้ง่าย แต่เจ้าของจะต้องให้เวลากับมันและฝึกอย่างสม่ำเสมอ สุนัขกลุ่มนี้จะชอบเล่นเกม อย่างพวกขว้างของแล้วให้ไปเอากลับมานี่จะชอบมากเป็นพิเศษ โดยทั่วไปแล้วสุนัขกลุ่มนี้เป็นมิตรกับเด็ก และเข้ากันได้ดีกับสุนัขที่ถูกเลี้ยงอยู่ในบ้านเดียวกัน 

**การดูแลขน**
การดูแลขน นี่ควรจะได้รับการแปรงหรือหวีอย่างสม่ำเสมอ แต่ไม่มีความจำเป็นจะต้องพาไปตัดขน 
ตามปกติแล้วเจ้าสปิตซ์เป็นหมาที่รักสะอาดมาก อาจจะไม่ต้องอาบน้ำบ่อยนักในหน้าผลัดขน ขนของสุนัขพันธุ์นี้จะร่วงค่อนข้างเยอะ ตามลักษณะของสุนัขพันธุ์ที่มีขนสองชั้นและเป็นสุนัขในกลุ่ม Northern Breed ทั่วไป

สสปิตซ์
มาตราเฮอริเคนแซฟเฟอร์–ซิมป์สัน

มาตราเฮอร์ริเคนแซฟเฟอร์-ซิมป์สัน (Saffir–Simpson Hurricane Scale, SSHS หรือ Saffir–Simpson Hurricane Wind Scale, SSHWS) คือมาตราการวัดระดับลมพายุที่มีระดับความเร็วมากกว่าดีเพรสชั่นและพายุโซนร้อน โดยแยกเป็นระดับความรุนแรงตามความเร็วลมของพายุเฮอร์ริเคนได้ 5 ระดับ

**ระดับ**
 ระดับ 1 มีความเร็วลมระหว่าง 119-153 กิโลเมตร/ชั่วโมง- ระดับ 2 มีความเร็วลมระหว่าง 154-177 กิโลเมตร/ชั่วโมง- ระดับ 3 มีความเร็วลมระหว่าง 178-208 กิโลเมตร/ชั่วโมง- ระดับ 4 มีความเร็วลมระหว่าง 209-251 กิโลเมตร/ชั่วโมง- ระดับ 5 มีความเร็วลมตั้งแต่ 252 กิโลเมตร/ชั่วโมง ขึ้นไป

**แหล่งข้อมูล**
  มาตราเฮอร์ริเคนแซฟเฟอร์–ซิมป์สัน โดยศูนย์เฮอร์ริเคนแห่งชาติ-  คำอธืบายโดย ดร.โรเบิร์ต ซิมป์สัน date=2009-10-23 -  Q&A โดยเฮอร์เบิร์ต แซฟเฟอร์ date=2010-02-28 
หมวดหมู่:ลม
หมวดหมู่:อุตุนิยมวิทยา
ปลาเสือ

ปลาเสือ โดยมากหมายถึงปลาที่มีลวดลายคล้ายลายของเสือโคร่ง หรือเสือลายพาดกลอน ซึ่งได้แก่
ในอันดับปลากะพง (Perciformes)
*ปลาเสือตอ (Datnioididae)
*ปลาเสือพ่นน้ำ (Toxotidae)
*ปลาตะกรับห้าแถบ (Abudefduf vaigiensis) ปลาทะเลซึ่งมีลายคล้ายเสือ 
ในวงศ์ปลาตะเพียน (Cyprinidae)- ปลาเสือสุมาตรา (Puntigrus tetrazona)- ปลาเสือข้างลาย (Puntigrus partipentazona)
*ปลายี่สก (Probarbus jullieni) ซึ่งในพื้นที่สามเหลี่ยมทองคำ อำเภอเชียงของ เรียกว่า "ปลาเสือ"
ในอันดับปลาคาราซิน (Characiformes)- ปลาแอฟริกันไทเกอร์ (Hydrocynus spp.)
*ปลาโดราโด (Salminus brasiliensis)
*ปลาเสือเยอรมัน (Gymnocorymbus thayeri)
หมวดหมู่:ปลาแบ่งตามชื่อสามัญ
วัดพระพุทธ

วัดพระพุทธ นราธิวาส
วัดพระพุทธ นราธิวาส
วัดพระพุทธ นราธิวาส
วัดพระพุทธ ตั้งอยู่ที่ บ้านใหญ่ หมู่ที่ 3 ตำบลพร่อน อำเภอตากใบ จังหวัดนราธิวาส ภายในวัดมีศาลาการเปรียญ  พระพุทธรูปทำด้วยไม้ชัยพฤกษ์ ชื่อ พ่อท่านพระพุทธ พระพุทธไสยาสน์

**ประวัติ**
ในอดีต กรณีเสียดินแดนให้อังกฤษ ได้ทำ "สนธิสัญญาตาบา" ระหว่างรัฐบาลสยามกับรัฐบาลอังกฤษ โดยได้ตัดสินกรณีพิพาทแนวแขตดินแดนระหว่างประเทศไทยกับประเทศมาเลเซียบริเวณตำบลพร่อน อำเภอตากใบ จังหวัดนราธิวาส สรุปว่า บริเวณวัดพระพุทธและคนในชุมชน มีวัฒนธรรมประเพณี วิถีชีวิตเป็นของไทย ดังนั้น ตำบลพร่อน อำเภอตากใบ จังหวัดนราธิวาส จึงเป็นสิทธิปกครองและเขตดินแดนของประเทศไทย
วันที่ 7 ตุลาคม  พ.ศ. 2548 สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินถึงวัดพระพุทธ เสด็จเข้าศาลาการเปรียญ ทรงจุดธูป เทียนเครื่องนมัสการ บูชาพระรัตนตรัย ทรงถวายจตุปัจจัยไทยธรรมแด่ "พระครูไพโรจน์ศาสนกิจ" เจ้าอาวาสวัดพระพุทธในขณะนั้น และพระสงฆ์ที่จำพรรษา รวม 8 รูป กลุ่มศิลปาชีพ วัดพระพุทธสามารถพัฒนาฝีมือ จนผลิตผลงานได้สวยงาม และมีคุณภาพ

**ประวัติวัดพระพุทธ**
ได้เปลี่ยนชื่อมาหลายสมัยคือ
# วัดโพธารามสมุหสถาน ประมาณ พ.ศ. 2325 สมัยรัชกาลที่ 1
# วัดใต้ตีน (หมายถึงวัดทางทิศเหนือ) ประมาณปี พ.ศ. 2325 ถึงปี พ.ศ. 2352 สมัยรัชกาลที่ 1 และรัชกาลที่ 2
# วัดพระพุทธพร่อน ประมาณปี พ.ศ. 2500  ถึงปัจจุบัน

**สัญลักษณ์ของวัดพระพุทธ**
คือ "ต้นโพธิ์" ชาวอินเดียเรียกต้นโพธิ์ว่า "อัสวัตถ์" หรือ "อัสสัตถ์" หรือ "ปิปปละ" ภาษาละตินเรียกว่า Ficus Religiosa ซึ่งเป็นไม้พันธ์หนึ่ง ไทยเรียก "โพธิ์ฤกษ์" ,"ต้นโพธิ์" เมื่อพระพุทธเจ้าตรัสรู้ภายใต้ต้นไม้นี้จึงชื่อ ต้นโพธิ์หรือ "โพธิรุกขะ" เป็นไม้ที่ตรัสรู้ จะเป็นต้นไม้อะไรก็ได้ เช่น 
พระศรีอาริย์ ตรัสรู้ใต้ต้นกากทิง ไม้กากทิง เป็นพุทธิรุกขะ 
พระกัสสปะ ตรัสรู้ใต้ต้นไทร ไม้ไทร เป็นพุทธิรุกขะ 
พระโกนาคม ตรัสรู้ใต้ต้นมะเดื่อ ไม้มะเดื่อ เป็นพุทธิรุกขะ

**พระธรรมทูตสู่ประเทศศรีลังกา**
หลังจากที่พระเจ้าอโศกมหาราชได้ล้มเลิกการแผ่พระราชอาณาเขตโดยใช้กำลังแสนยานุภาพ หันมาใช้ธรรมานุภาพแทน พระเจ้าอโศกมหาราชได้ศึกษาพุทธพจน์จากพระเถระ หลังจากนั้นพระเจ้าอโศกมหาราชได้ส่งพระธรรมทูตสู่ดินแดนต่างๆ 9 สาย สายที่ 9 ส่งไปที่ลังกา (ตัมพปัณณิทวีป)

**การเดินทางไปลังกา**
ใน พ.ศ. 2357 รัชกาลที่ 2 ได้โปรดฯให้สมเด็จพระวันรัต (มี) วัดราชบูรณะ หาพระสงฆ์ได้ 4 รูป รวมพระสงฆ์ไทยได้ 8 รูป พระรัตนปาละและพระหิธายะ ภิกษุชาวลังกาขอร่วมเดินทางไปเยี่ยมบ้านร่วมไปในขบวนด้วย รวมเป็น 10 รูป สมณทูตอยู่ในลังกานาน 12 เดือน จึงอำลาพระสังฆนายกกลับไทย พระสังฆนายกประทาน หน่อพระศรีมหาโพธิ์ เมืองอนุราชบุรี 6 หน่อ พร้อมทั้งพระบรมสารีริกธาตุแก่พระสงฆ์ไทย

**แหล่งที่ปลูกต้นพระศรีมหาโพธิ์**
"พระอาจารย์" (ไม่ทราบแน่ชัดว่าเป็นใคร) ขอไปปลูกที่กลันตัน 1 ต้น
*พระยานครศรีธรรมราช(น้อย) ขอไปปลูกที่เมืองนครศรีธรรมราช 2 ต้น
*ถวายรัชกาลที่ 2 จำนวน 3 ต้น โปรดฯให้ปลูกที่วัดสุทัศน์ฯ , วัดมหาธาตุฯ และวัดสะเกศ วัดละ 1 ต้น

**อ้างอิง**
 เผ่า ปิยจาโร, พระอธิการ วัดพระพุทธ โรงพิมพ์ศูนย์ข่าวนรานิวส์ กุมภาพันธ์ 2555 , 20 หน้า
หมวดหมู่:วัดในอำเภอตากใบ
เซลล์เพอร์คินจี

การจัดระเบียบของเซลล์เปอร์กินเจ
เซลล์เพอร์คินจี (Purkinje cell /pərˈkɪndʒiː/) หรือ เซลล์ประสาทเพอร์คินจี (Purkinje neuron) เป็นเซลล์ประสาทที่อยู่ในสมองส่วนซีรีเบลลาคอร์เท็กส์ (cerebellar cortex) จัดอยู่ในกลุ่มเซลล์ประสาทที่ใช้สารกาบา (GABA) ซึ่งเป็นสารสื่อประสาทที่ออกฤทธิ์แบบยับยั้ง ลักษณะเด่นของเซลล์เพอร์คินจี คือ เซลล์มีขนาดใหญ่มาก มีเดนไดรต์แตกกิ่งก้านคล้ายต้นไม้ และมีเดนไดรติกสไปน์เป็นจำนวนมาก เซลล์เพอร์คินจีพบได้ในชั้นเพอร์คินจีที่มีการจัดระเบียบของเซลล์เป็นหลายชั้นในสมองส่วนซีรีเบลลัม
เซลล์เพอร์คินจีตั้งชื่อตามยัน แอวังแกลิสตา ปูร์กิแญ ที่ค้นพบในปี ค.ศ. 1837

**อ้างอิง**
หมวดหมู่:เซลล์ประสาท
อินทรีคิ้วขาว

อินทรีคิ้วขาว ตัวละครสำคัญจากนิยาย ของกิมย้ง เรื่อง ดาบมังกรหยกซึ่งเป็นภาคที่ 3 ของมังกรหยก อินทรีคิ้วขาวหรือ ฮึงเทียเจี่ย
ในช่วงแรกได้ครอบครองกระบี่อิงฟ้าแค่ช่วงระยะเวลาสั้นๆ
ก่อนจะถูกเอี้ยเซียวชิงไป ฮึงเทียเจี่ยมีบุตรชายหนึ่งคนและบุตรีหนึ่งคน คือฮึงซู่ซู่ มารดาของเตียบ่อกี้
ฮึงเทียนเจี่ยแป็นตัวละครสำคัญของเรื่อง เป็นบุคคลที่หยิ่งทนงในศักดิ์ศรี วรยุทธสูงที่สุดในผู้คุมกฎของเม้งก่า แต่เนื่องจากถอนตัวจากนิกายเม้งก่า โดยออกมาตั้งสำนักอินทรี ภายหลังจากแต่งตั้งเตียบ่อกี้ให้เป็นประมุขนิกายเม้งก่า จึงกลับเข้านิกายอีกครั้ง
หมวดหมู่:ตัวละครในนิยายกำลังภายใน
หมวดหมู่:มังกรหยก
หมวดหมู่:บทความเกี่ยวกับ พระพุทธรูป เทวรูป และรูปเคารพ ที่ยังไม่สมบูรณ์

บทความเหล่านี้เป็นบทความเกี่ยวกับ พระพุทธรูป เทวรูป รูปเคารพ หรือ วัตถุอันพึงเคารพบูชา ที่ยังไม่สมบูรณ์
พระพุทธรูป เทวรูป และรูปเคารพ
§
§
พระแสน (เชียงแตง)

พระแสน (เชียงแตง)
พระแสน หลวงพ่อแสน หรือ พระแสนเมืองเชียงแตง (ພຣະແສນເມືອງຊຽງແຕງ) เป็นพระพุทธรูปปางมารวิชัยหน้าตักกว้าง 1 เมตร ศิลปะล้านช้าง มีความงดงามอย่างยิ่ง อัญเชิญมาจากเมืองเชียงแตง (ปัจจุบันอยู่ในเขตจังหวัดสตึงแตรง ประเทศกัมพูชา) 
องค์พระเป็นทองเนื้อห้า ที่ฐานพระมีอักษรสมัยล้านช้างจารึกอยู่ ปรงมารวิชัย  สังฆาฏิชนิดยาวทาบลงมาถึงพระนาภีแบบลังกาวงศ์ พระเกตุมาลาหรือพระรัศมีเป็นเปลวยาวขึ้นแบบลังกาวงศ์ รอบฝังแก้วผลึก ๑๕ เม็ดนิ้วพระพัตถ์ไม่เสมอกันแบบพระเชียงแสน และสุโขทัยยุคแรก พระเศียรโตเขื่องกว่าส่วนพระองค์จนสังเกตเห็นชัด พระเนตรฝังแก้วผลึก ในส่วนสีขาวและฝั่งนิลในส่วนสีดำ ฐานรองเป็นแบบบัวคว่ำบัวหงาย
พระแสน เป็นพระพุทธรูปสำริด เนื้อนวโลหะ ส่วนผสมทองแดงและทองเหลือง น้ำหนัก 160 ชั่ง (น้ำหนักตามมาตราชั่งตวงวัดของประเทศไทย 1 ชั่ง เท่ากับ 80 บาท) (1 บาท เท่ากับ 4 ตำลึง) (น้ำหนัก 1 บาท เท่ากับ 15.2 กรัม) หรือคิดน้ำหนักได้ 100,000 เฟื้อง เดิมพระพุทธรูปนี้มีเป็นปูนปั้น เมื่อปูนที่หุ้มอยู่กระเทาะออก จึงได้เห็นเนื้อโลหะข้างในว่ามีสีทอง พระพุทธรูปหลวงพ่อแสนเป็นพระศักดิ์สิทธิ์ พระบาทสมเด็จพระจอมเกล้าเจ้าอยู่หัวโปรดเกล้าฯ ให้ข้าหลวงอัญเชิญพระแสนมาจากเมืองเชียงแตง (ຊຽງແຕງ) (ขณะนั้นอยู่ในความปกครองของนครจำปาศักดิ์ อันมีสถานะเป็นประเทศราชของสยาม) เมื่อปีมะเมีย พ.ศ. 2401 เพื่อประดิษฐานที่วัดหงส์รัตนารามราชวรวิหาร
พระแสน เป็นโลหะเนื้อทองสำริดสีแตกต่างกัน ดังนี้ 
# เบื้องพระศอตอนบนจนถึงพระเศียรและพระพักตร์เป็นทองสำริดสีเหลืองเข้ม
# องค์พระและฐานรอง ตอนพระเศียรและพระพักตร์ เป็นทองสำริดสีเหลืองอ่อน
# จีวรเป็นทองสำริดสีเหลืองเข้ม
# ส่วนผ้าทาบสังฆาฏิก็เป็นเนื้อทอง เป็นทองสำริดสีอ่อน

**อ้างอิง **
 อ้างหนังสือ| ผู้แต่ง =ว่าที่ร้อยตรี นันทเดช โชคถาวร | ชื่อหนังสือ =พระสมเด็จจิตรลดา |พิมพ์ครั้งที่ 6| URL = | จังหวัด = | พิมพ์ที่ = | ปี = | ISBN = | จำนวนหน้า = | หน้า = 
แสน
แสน
พระแสน

พระแสน อาจหมายถึง- พระแสน (เชียงแตง) - พระพุทธรูปปางมารวิชัยศิลปะล้านช้าง ประดิษฐาน ณ วัดหงส์รัตนารามราชวรวิหาร- พระแสน (มหาไชย) - ประดิษฐาน ณ วัดปทุมวนาราม
คออ์

คออ์ (خ /x/) เป็นอักษร 1 ใน 6 ตัว ของอักษรอาหรับที่เพิ่มจากอักษร 22 ตัวของอักษรฟินิเชีย ใช้แทนเสียงไม่ก้อง เกิดจากเพดานอ่อน และเป็นเสียงในลำคอ (voiceless velar fricative; สัทอักษรสากล: /x/) ภาษากลุ่มเซมิติกทางใต้ แยกเสียง ح และ خ เช่นเดียวกับภาษาอาหรับ และมีอักษรแทนเสียงนี้ในอักษรเอธิโอเปีย (Ḫarm ኀ) และอักษรอาระเบียใต้ด้วย
หมวดหมู่:อักษรอาหรับ
ซออ์

ซออ์ (ﻅ‎) เป็นอักษร 1 ใน 6 ตัว ของอักษรอาหรับ ที่เพิ่มจากอักษร 22 ตัวของอักษรฟินิเชีย ใช้แทนเสียงก้อง เกิดจากฟัน และเป็นเสียงในลำคอ (pharyngealized voiced dental fricative; สัทศาสตร์สากล: IPA|ðˁ) หรือ เสียงก้อง เกิดจากปุ่มเหงือก และเป็นเสียงในลำคอ (voiced alveolar fricative; สัทศาสตร์สากล: /zˁ/) เสียงนี้เป็นเสียงเน้นหนักของ z คล้ายกับเสียงของ ﺫ‎ หรือ ﺯ‎ ในภาษาเปอร์เซีย ใช้กับคำยืมจากภาษาอาหรับเท่านั้น เสียงนี้ยังเป็นเสียงที่ใช้น้อยในภาษาอาหรับด้วย จากรากศัพท์ 2,967 คำที่รวบรวมโดย Wehr (1952) รากศัพท์ที่มีเสียงนี้มีเพียง 42 คำ คิดเป็นร้อยละ 1.4
หมวดหมู่:อักษรอาหรับ
ฎ๊อด

ฎ๊อด (ﺽ‎) เป็นอักษร 1 ใน 6 ตัว ของอักษรอาหรับที่เพิ่มจากอักษร 22 ตัวของอักษรฟินิเชีย ใช้แทนเสียงก้อง เน้น เกิดจากปุ่มเหงือก (emphatic voiced alveolar plosive; สัทอักษรสากล: IPA|dˁ) เป็นเสียงที่เป็นเอกลักษณ์ของภาษาอาหรับ 
หมวดหมู่:อักษรอาหรับ
จุดประสานประสาท

ไฟล์:SynapseIllustration2.png|thumb|350px|ภาพของไซแนปส์เคมี ซึ่งเป็นการติดต่อกันระหว่างเซลล์ประสาทเพื่อเปลี่ยนกระแสประสาทเป็นสารสื่อประสาทในการนำสัญญาณประสาทไปยังเซลล์ประสาทหลังไซแนปส์
ไซแนปส์ (Synapse) หรือ จุดประสานประสาท เป็นช่องว่างพิเศษระหว่างส่วนแรก คือ เซลล์ประสาทก่อนไซแนปส์ กับส่วนที่สองที่อาจเป็นเซลล์ประสาทหลังไซแนปส์หรือเซลล์ชนิดอื่น เช่น เซลล์กล้ามเนื้อลาย และเซลล์ของต่อม เป็นต้น เพื่อสื่อสารและถ่ายทอดข้อมูลในการทำงานของระบบประสาท
ในทางประสาทวิทยาศาสตร์ ไซแนปส์แบ่งออกเป็น 2 ชนิด คือ
# ไซแนปส์เคมี (Chemical synapse) เป็นไซแนปส์ที่ใช้สารเคมีที่เรียกว่าสารสื่อประสาทเป็นตัวสื่อสาร ไซแนปส์ชนิดนี้พบได้เกือบทั้งหมดในระบบประสาทของมนุษย์ที่โตเต็มที่แล้ว ดังนั้นไซแนปส์ในความหมายโดยทั่วไปจึงหมายถึงไซแนปส์เคมี
# ไซแนปส์ไฟฟ้า (Electrical synapse) มีโครงสร้างและการทำงานที่ไม่ซับซ้อน โดยเกิดจากการเคลื่อนย้ายกระแสไฟฟ้าระหว่างเซลล์ที่อยู่ติดกันผ่านทางแกปจังชัน (gap junction) ไซแนปส์ชนิดนี้มีความสำคัญในการเจริญพัฒนาของสมองในระยะตัวอ่อน (เอ็มบริโอ)

**อ้างอิง**
 Mark Bear, Mark F. Bear, Barry W. Connors, Michael A. Paradiso (2001). Neuroscience: Exploring the Brain. Hagerstown, MD: Lippincott Williams & Wilkins. ISBN 0-7817-3944-6.
หมวดหมู่:ประสาทชีววิทยา
หมวดหมู่:ประสาทสรีรวิทยา
ซไแนปส์
แม่แบบ:เหตุการณ์ปัจจุบัน/2549 ธันวาคม 16

* สมเด็จพระราชาธิบดีชิกเม เซ็งเค วังชุก แห่งราชอาณาจักรภูฏาน สละราชสมบัติให้แก่เจ้าฟ้าชายจิกมี เคเซอร์ นัมเกล วังชุก มกุฎราชกุมารเป็นสมเด็จพระราชาธิบดีพระองค์ใหม่  (CNN)- ทุกหน่วยงานเตรียมความพร้อมสำหรับพิธีเปิดสะพานมิตรภาพ 2 (มุกดาหาร-สะหวันนะเขต) โดยสมเด็จพระเทพรัตนราชสุดาฯ สยามบรมราชกุมารี จะเสด็จฯ เป็นประธานในวันที่ 20 ธันวาคม  (กปส.)
}
แม่แบบ:เหตุการณ์ปัจจุบัน/2549 ธันวาคม 17

*พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ สมเด็จพระบรมโอรสาธิราชฯ สยามมกุฎราชกุมาร เสด็จพระราชดำเนินแทนพระองค์ไปทรงเปิดประชุมสมัชชาแห่งชาติ ณ หอประชุมกองทัพเรือ เขตบางกอกใหญ่ กรุงเทพมหานคร  (กปส.)
*ธงชัย ใจดี คว้าแชมป์กอล์ฟวอลโว่มาสเตอร์สออฟเอเชีย ที่สนามไทยคันทรีคลับ จ.ฉะเชิงเทรา  (มติชน)
}
แม่แบบ:เหตุการณ์ปัจจุบัน/2549 ธันวาคม 18

* เวลา 04.10 น. เกิดเหตุแผ่นดินไหว 5.8 ริกเตอร์ที่เกาะสุมาตรา ศูนย์กลางแผ่นดินไหวอยู่ห่างจากเมืองบันดาอาเจะฮ์ เมืองหลักของจังหวัดอาเจะฮ์ 128 กม.  (ไทยรัฐ)
}
แม่แบบ:เหตุการณ์ปัจจุบัน/2549 ธันวาคม 19

* ม็อบหวยบนดินบุกทำเนียบ และต่างจังหวัดชุนนุมที่ศาลากลางจี้รัฐบาลเปิดขายต่อ  (คมชัดลึก)- เชียงใหม่เกิดแผ่นดินไหว 2.7 ริกเตอร์ รู้สึกได้ที่ อ.แม่ริม  (เดลินิวส์)
*ดัชนีตลาดหลักทรัพย์แห่งประเทศไทย ปิดที่ระดับ 622.14 ลดลง 108.41 จุด หรือ 14.84% ซึ่งต่ำสุดในรอบกว่า 2 ปี นับจากระดับ 621.57 เมื่อ 28 ต.ค.47 ซึ่งเป็นผลกระทบจากมาตรการสกัดเก็งกำไรค่าเงินบาทของธนาคารแห่งประเทศไทย ส่งผลให้นักลงทุนต่างชาติเทขายหุ้นออกมามาก โดยต้องหยุดพักซื้อขายชั่วคราว 30 นาทีระหว่าง 11.29-11.59 น. เนื่องจากดัชนีปรับลงถึงระดับ 10%  (กปส.)- โจเซฟ บาร์เบรา หนึ่งในทีมผู้อยู่เบื้องหลังการ์ตูนคลาสสิกชื่อดัง เช่น มนุษย์หินฟลิ้นท์สโตน ,สกูบี้ดู ,ฮัคเกิลเบอร์รี่ เฮานด์ และโยกิ แบร์ เสียชีวิตแล้วอย่างสงบ  (ไทยรัฐ)
}
แพนด้าแดง

แพนด้าแดง (Red panda, Shining cat; 小熊貓; พินอิน: Xiǎo xióngmāo) สัตว์เลี้ยงลูกด้วยนมชนิดหนึ่ง มีชื่อวิทยาศาสตร์ว่า Ailurus fulgens อยู่ในวงศ์ Ailuridae จัดเป็นสิ่งมีชีวิตเพียงชนิดเดียวที่อยู่ในวงศ์นี้ที่ยังสืบทอดสายพันธุ์อยู่  จึงจัดเป็นซากดึกดำบรรพ์มีชีวิตอยู่ชนิดหนึ่ง  และเป็นเพียงชนิดเดียวที่อยู่ในสกุล Ailurus
มีรูปร่างหน้าตาคล้ายแรคคูนและกระรอกรวมกัน หัวมีขนาดใหญ่ จมูกแหลม ขาสั้นคล้ายหมี ขนตามลำตัวมีหลากหลาย มีทั้งสีน้ำตาลเข้ม น้ำตาลเหลืองและน้ำตาลแดง ขนบริเวณลำคอยาวและนุ่มฟู หางเป็นพวงยาวคล้ายกับหางของกระรอก มีลายปล้องสีน้ำตาลแดงสลับขาว มีความยาวของลำตัวและหัว 51-64 เซนติเมตร หางยาว 50-63 เซนติเมตร มีน้ำหนัก 3-4.5 กิโลกรัม
มีการกระจายพันธุ์พบตามแนวเทือกเขาหิมาลัย ตั้งแต่ภาคเหนือของประเทศอินเดีย, ทิเบต, เนปาล, ภูฏาน, จีน, ภาคเหนือของพม่า และภาคเหนือของประเทศลาวบริเวณที่ติดกับจีน โดยอาศัยอยู่ในป่าที่มีระดับความสูงตั้งแต่ 1,500-4,000 เมตรจากระดับน้ำทะเล 
มีพฤติกรรมออกหากินตามลำพัง มักหากินบนต้นไม้ กินอาหารเพียงไม่กี่ประเภท โดยกินเฉพาะใบไม้อ่อนเท่านั้น บางครั้งอาจกินไข่นก สัตว์ขนาดเล็กและผลไม้บางชนิดด้วย ใช้เวลาตอนกลางวันในการนอนหลับพักผ่อน แพนด้าแดงตัวผู้จะหวงอาณาเขตมากและมักเคลื่อนย้ายไปเรื่อย ๆ แต่แพนด้าแดงตัวเมียจะอาศัยอยู่ในพื้นที่ครอบครองของตัวเอง บางครั้งตัวผู้อาจเข้ามาหากินภายในอาณาเขตของตัวเมียด้วย โดยทั่วไปอาณาเขตของแพนด้าแดงตัวผู้จะกว้างประมาณ 1.1-9.6 ตารางกิโลเมตร ส่วนอาณาเขตของตัวเมียจะกว้างประมาณ 1.0-1.5 ตารางกิโลเมตร ผสมพันธุ์ในช่วงเดือนมกราคม ถึงเดือนกุมภาพันธ์ โดยตัวเมียจะยอมให้ตัวผู้ผสมพันธุ์อยู่เพียง 1-3 วันเท่านั้น แม่แพนด้าแดงใช้เวลาตั้งท้องประมาณ 90-145 วัน และจะออกลูกในโพรงไม้หรือถ้ำเล็ก ๆ ออกลูกครั้งละ 4 ตัว ลูกที่เกิดใหม่จะยังมองไม่เห็น มีสีขนตามลำตัวออกสีเหลืองอ่อน และจะกินนมแม่อยู่นาน 5 เดือน หลังจากนั้นจึงหย่านมและเปลี่ยนมากินใบไผ่แทน เมื่ออายุได้ 2 ปี ก็จะแยกออกไปหากินตามลำพัง  
มีข้อสังเกตว่า แพนด้าแดงที่อยู่บริเวณภาคเหนือของอินเดียจะมีขนาดเล็กกว่าตัวที่อยู่ค่อนมาทางเอเชียตะวันออก และมีสีที่ใบหน้าซีดจางกว่า ซึ่งเป็นชนิดย่อยที่แยกออกไป
สำหรับในประเทศไทย สวนสัตว์พาต้าเคยนำเข้ามาเลี้ยงในสวนสัตว์ครั้งหนึ่ง โดยให้อยู่ในห้องปรับอากาศ ปัจจุบันมีแสดงที่สวนสัตว์เชียงใหม่ และสวนสัตว์เปิดเขาเขียวเท่านั้น

**ศัพทมูลวิทยา**
ชื่อ "แพนด้า" (panda) น่าจะมาจากชื่อท้องถิ่นของแพนด้าแดงในภาษาเนปาลว่า पञ्जा pajā "กรงเล็บ" หรือ पौँजा paũjā "อุ้งเท้า" ในภาษาอังกฤษมักเรียกสั้น ๆ ว่า "panda" ต่อมามีชื่อเรียกเป็น "แพนด้าแดง" หรือ "แพนด้าน้อย" เพื่อแยกมันจากแพนด้ายักษ์ที่ได้รับการอธิบายและตั้งชื่ออย่างเป็นทางการใน ค.ศ. 1869 ชื่อสกุล Ailurus มาจากศัพท์ภาษากรีกโบราณว่า lang=grc (ailouros) หมายถึง "แมว" ส่วนคำแสดงคุณลักษณะ fulgens เป็นศัพท์ภาษาละตินที่แปลว่า "แวววาว, สว่าง"

**รูปภาพ**

**อ้างอิง**

**แหล่งข้อมูลอื่น**
 เครือข่ายแพนด้าแดง – a non-profit organization committed to the conservation of wild red pandas 
หมวดหมู่:สัตว์เลี้ยงลูกด้วยน้ำนม
หมวดหมู่:สัตว์กินเนื้อ
หมวดหมู่:สัตว์ที่พบในประเทศจีน
หมวดหมู่:สัตว์ที่พบในประเทศพม่า
หมวดหมู่:สัตว์ที่พบในประเทศอินเดีย
หมวดหมู่:สัตว์ที่พบในประเทศบังกลาเทศ
หมวดหมู่:สัตว์ที่พบในประเทศลาว
หมวดหมู่:ซากดึกดำบรรพ์มีชีวิต
ท่าอากาศยานตราด

ท่าอากาศยานตราด เปิดทำการบินเมื่อวันที่ 18 เมษายน พ.ศ. 2546 สนามบินตราดเป็นสนามบินแห่งที่ 3 ของบริษัท การบินกรุงเทพ จำกัด (มหาชน) ตั้งอยู่ ณ พื้นที่ตำบลท่าโสม อำเภอเขาสมิง และตำบลบางปิด อำเภอแหลมงอบ จังหวัดตราด พื้นที่ส่วนใหญ่เป็นสวนยาง ห่างจากอ่าวธรรมชาติประมาณ 10 กิโลเมตร ซึ่งมีท่าเรือข้ามไปยังเกาะช้างได้ มีพื้นที่สามารถสร้างทางวิ่งได้กว้าง 45 เมตร ยาว 1,800 เมตร เพื่อใช้กับท่าอากาศยานของบริษัทฯ ที่มีอยู่ ทั้งนี้พื้นที่ที่ต้องการในการจัดตั้งสนามบินนี้ สำหรับทางวิ่งยาว 2,000 เมตร พร้อมเขตความปลอดภัยในการเดินอากาศ จำเป็นต้องใช้พื้นที่เป็นเนื้อที่รวมประมาณ 1,200 ไร่ และยังเป็นสนามบินที่สวยที่สุดในประเทศไทยแห่งหนึ่ง โดยสร้างอาคารผู้โดยสารแบบ ศาลา 2 หลัง และสวนหย่อม  และศาลา 1 หลังเป็นร้านอาหาร และห้องน้ำ และมีการขยายรันเวย์จาก1800เมตรเป็น2100โดยการทลายภูเขาและทำบาสแพทที่เป็นเส้นเหลืองตรงรันเวย์05ให้เป็นรันเวย์เพื่อรองรับA319 B737

**รายชื่อสายการบิน**

**ตารางเที่ยวบิน**

**สถิติ**

**สนามบินพี่สนามบินน้อง**
ท่าอากาศยานสมุย
ท่าอากาศยานสุโขทัย

**ดูเพิ่ม == - รายชื่อท่าอากาศยานในประเทศไทย

**อ้างอิง**
ตราด
ตราด
หมวดหมู่:โครงสร้างพื้นฐานด้านการขนส่งในจังหวัดตราด
หมวดหมู่:อำเภอเขาสมิง
บัณฑิตวิทยาลัย มหาวิทยาลัยเกษตรศาสตร์

บัณฑิตวิทยาลัย มหาวิทยาลัยเกษตรศาสตร์ เป็นส่วนราชการที่จัดตั้งตามพระราชกฤษฎีการการแบ่งส่วนราชการของมหาวิทยาลัยเกษตรศาสตร์ มีฐานะเป็นคณะหนึ่งในมหาวิทยาลัยเกษตรศาสตร์ อยู่ภายใต้การบริหารงานของคณบดี มีรองคณบดี และหัวหน้าสำนักงานเลขานุการ ทำหน้าที่รับผิดชอบงานด้านต่าง ๆ โดยมีคณะกรรมการประจำบัณฑิตวิทยาลัยเป็นที่ปรึกษา

**ประวัติ**
สภามหาวิทยาลัยเกษตรศาสตร์ ได้มีมติให้เปิดหลักสูตรปริญญาโทขึ้นเป็นครั้งแรก ในวันอังคารที่ 22 พฤษภาคม พ.ศ. 2499 ทางด้านกสิกรรมและสัตวบาล ในคณะกสิกรรมและสัตวบาล และในวันศุกร์ที่ 2 มิถุนายน พ.ศ. 2504 ได้เปิดหลักสูตรปริญญาโท อีก 2 สาขา คือ สาขาเศรษฐศาสตร์เกษตร และสาขาพัฒนาเศรษฐกิจ ในคณะเศรษฐศาสตร์และสหกรณ์ 
จากการขยายตัวของการศึกษาขั้นบัณฑิตเป็นอย่างมาก ในเดือนสิงหาคม พ.ศ. 2505 มหาวิทยาลัยเกษตรศาสตร์จึงได้แต่งตั้งคณะอนุกรรมการร่างข้อบังคับและร่างพระราชกฤษฎีกาจัดตั้ง บัณฑิตวิทยาลัย โดยมี ศาสตราจารย์ ดร.ประเสริฐ ณ นคร เป็นประธาน และ ดร.สง่า สรรพศรี (ตำแหน่งขณะนั้น) เป็นเลขานุการ ในวันจันทร์ที่ 10 ตุลาคม พ.ศ. 2509 หม่อมหลวง ชูชาติ กำภู อธิการบดีมหาวิทยาลัยเกษตรศาสตร์ ได้มีคำสั่งแต่งตั้งให้ ศาสตราจารย์ ดร. ประเสริฐ ณ นคร รองอธิการบดีฝ่ายวิชาการ รักษาการในตำแหน่งคณบดีบัณฑิตวิทยาลัย ดร.สง่า สรรพศรี อาจารย์เอกคณะวนศาสตร์ ปฏิบัติหน้าที่รองคณบดีบัณฑิตวิทยาลัย และ อาจารย์บุญธรรม จิตต์อนันต์ อาจารย์โท คณะเกษตร ปฏิบัติหน้าที่เลขานุการบัณฑิตวิทยาลัย
งานบัณฑิตศึกษาของมหาวิทยาลัยเกษตรศาสตร์ ได้ขยายตัวอย่างต่อเนื่องและมีการเปิดสอนหลักสูตรระดับบัณฑิตศึกษาในคณะต่าง ๆ เพิ่มมากขึ้นตามลำดับ จนกระทั่งในปี พ.ศ. 2520 จึงได้เริ่มเปิดสอนหลักสูตรดุษฎีบัณฑิต ในสาขาปฐพีวิทยาขึ้นเป็นหลักสูตรแรก
เมื่อเริ่มก่อตั้ง บัณฑิตวิทยาลัยมีสำนักงานอยู่ที่หอประชุมใหญ่ ต่อมาใน วันศุกร์ที่ 14 ตุลาคม พ.ศ. 2520 ได้ย้ายสำนักงานไปยังตึก 3 (ตึกบรรเจิด คติการ) ในปีงบประมาณ พ.ศ. 2543 ศาสตราจารย์ ดร. ธรรมศักดิ์ พงศ์พิชญามาตย์ คณบดีบัณฑิตวิทยาลัย ได้ขออนุมัติการก่อสร้างอาคารสำนักงานหลังใหม่ สูง 9 ชั้น เป็นผลสำเร็จ โดยใช้งบประมาณ 48 ล้านบาท การก่อสร้างได้แล้วเสร็จ ในปี พ.ศ. 2546 และเปิดให้บริการนิสิตบัณฑิตศึกษาและบุคคลทั่วไป นับตั้งแต่วันศุกร์ที่ 10 ตุลาคม พ.ศ. 2546 เป็นต้นมา

**หลักสูตร**
ปัจจุบัน การศึกษาในระดับบัณฑิตศึกษาของมหาวิทยาลัยแบ่งออกเป็นหลักสูตรปกติ หลักสูตรนานาชาติ และโครงการพิเศษ โดยมีหลักสูตรทั้งสิ้น ดังนี้ - หลักสูตรดุษฎีบัณฑิต 83 หลักสูตร- หลักสูตรประกาศนียบัตรบัณฑิตขั้นสูง 1 หลักสูตร- หลักสูตรมหาบัณฑิต 151 หลักสูตร- หลักสูตรประกาศนียบัตรบัณฑิต 2 หลักสูตร
โดยมีหลักสูตรโครงการสหวิทยาการระดับบัณฑิตศึกษา ดังนี้

**ทำเนียบคณบดี**
หมายเหตุ คำนำหน้านามของผู้ดำรงตำแหน่งคณบดี เป็นคำนำหน้านามตามตำแหน่งทางวิชาการในขณะนั้น

**แหล่งข้อมูลอื่น**
  เว็บไซต์อย่างเป็นทางการ-  หลักสูตรระดับบัณฑิตศึกษา date=2007-12-31 
เกษตรศาสตร์
หมวดหมู่:หน่วยงานในมหาวิทยาลัยเกษตรศาสตร์
บาเกะดานูกิ

"ทานูกิ"จากกาซุ เฮียกกิ ยาเงียวโดยเซกิเอ็ง โทริยามะ
บาเกะดานูกิ (Bake-danuki) เป็นหนึ่งในโยไกที่พบในคติชนและตำนานญี่ปุ่น ซึ่งมักเชื่อมโยงกับจิ้งจอกแรคคูนญี่ปุ่นหรือ ทานูกิ
ถึงแม้ว่า ทานูกิ เป็ยสัตว์ที่มีตัวตนจริง แต่ บาเกะดานูกิ ที่ปรากฏในวรรณกรรมเป็นสัตว์ที่ประหลาด และแม้แต่เหนือธรรมชาติ โดยปรากฏในวรรณกรรมแรกสุดในบทเกี่ยวกับจักรพรรดินีซูอิโกะใน นิฮงโชกิ ดังตัวอย่างในข้อความนี้ "ในฤดูใบไม้ผลิสองเดือน มีทานูกิในแถบชนบทของมุตสึ (春二月陸奥有狢) พวกมันจะแปลงร่างเป็นมนุษย์และร้องเพลง (化人以歌)" บาเกะดานูกิยังปรากฏในวรรณกรรมคลาสสิกต่าง ๆ เช่น นิฮงเรียวอิกิ และอูจิชูอิโมโนงาตาริ ในบางภูมิภาคของญี่ปุ่น บาเกะดานูกิ มีชื่อเสียงจากการมีทักษะคล้ายกับ คิตสึเนะ (สุนัขจิ้งจอก): พวกมันสามารถแปลงร่างเป็นวัตถุหรือมนุษย์ และสามารถเข้าสิงมนุษย์ได้

**ลักษณะ**
ภาพวาดโบราณของปีศาจทานูกิ
ทานูกิ เป็นสัตว์ที่ชาวญี่ปุ่นเชื่อว่า เป็นปีศาจที่สามารถแปลงร่างได้ โดยใช้ใบไม้แปะไว้ที่หน้าผาก โดยความเชื่อนี้ปรากฏให้เห็นบ่อย ๆ ตามสื่อในวัฒนธรรมร่วมสมัยต่าง ๆ อย่างการ์ตูนญี่ปุ่น  เช่น ปอมโปโกะ ทานูกิป่วนโลก ใน ค.ศ. 1994 เป็นต้น โดยเชื่อว่าเป็นสัตว์ที่ชอบดื่มเหล้าสาเก แต่จะไม่ซื้อเหล้าสาเกให้เปลืองเงินแต่จะใช้วิธีการแปลงร่างหลอกเอาเหล้ามาดื่ม รักสนุก และจะชอบหลอกมนุษย์ด้วยการแปลงลูกอัณฑะให้มีขนาดใหญ่ด้วย

**ความเชื่อของมนุษย์ต่อทานูกิ**
เชื่อว่าความเชื่อเรื่องทานูกิของญี่ปุ่นได้รับอิทธิพลมาจากจีนพร้อมกับความเชื่อเรื่องปีศาจจิ้งจอก ซึ่งในจีนแทบไม่มีความเชื่อเรื่องทานูกิอยู่เลย แต่มีการสับสนในชนิดของสัตว์เมื่อถึงญี่ปุ่น
โดยคำว่า "狸" เป็นคำคุณศัพท์ในภาษาจีนกลางสมัยใหม่ (ออกเสียง "หลี่") เดิมมีความหมายถึงสัตว์เลี้ยงลูกด้วยนมขนาดกลาง เช่น แมว เป็นหลัก แต่เมื่อคำนี้ได้ถูกนำมาใช้ในญี่ปุ่น ปัญญาชนชาวญี่ปุ่นไม่อาจหาสัตว์ที่เหมาะสมที่จะนำมาใช้ได้ จึงใช้ไปในความหมายทั่วไปเช่น ทานูกิ, แมวดาว, แบดเจอร์ยุโรป, เพียงพอน และกระรอกบินยักษ์ญี่ปุ่น
รูปปั้นชิงารากิยะกิ
ปัจจุบันในญี่ปุ่น มักปรากฏเครื่องปั้นดินเผารูปทานูกิยืนสองขา พุงป่อง สวมหมวกฟาง มือข้างนึงถือขวดเหล้าสาเก และอีกข้างถือถุงเงินที่ยังไม่ได้ใช้ประดับอยู่ตามหน้าร้านเหล้า ร้านอาหาร หน้าวัดหรือศาลเจ้า บ้านเรือนทั่วไป หรือกระทั่งข้างทางถนน นัยว่าเป็นสัญลักษณ์แห่งความโชคดีเหมือนมาเนกิเนโกะ ซึ่งรูปปั้นดินเผานี้ชื่อ "ชิงารากิยากิ" (信楽焼き) มีแหล่งผลิตเพียงแห่งเดียวเท่านั้น คือ เมืองชิงารากิ อำเภอโคกะ จังหวัดชิงะ

**อ้างอิง**
หมวดหมู่:คติชนญี่ปุ่น
หมวดหมู่:คติชนศาสนาพุทธ
หมวดหมู่:สิ่งมีชีวิตในตำนานญี่ปุ่น
หมวดหมู่:สัตว์ที่พบในประเทศจีน
หมวดหมู่:สัตว์ที่พบในประเทศญี่ปุ่น
เห่เรื่องพระอภัยมณี

เห่เรื่องพระอภัยมณี เป็นบทเห่กล่อมพระบรรทมที่ประพันธ์โดย สุนทรภู่ มีทั้งสิ้น ๘ ช่วง   แต่ละช่วงนำมาจากเรื่องราวบางตอนของเรื่องพระอภัยมณี ได้แก่ - ช่วงที่ ๑ ตอนศรีสุวรรณรำพันรักและชมโฉมนางเกษรา - ช่วงที่ ๒ ตอนนางสุวรรณมาลีบวช โดยมีสินสมุทรและอรุณรัศมีบวชตามมาอยู่ด้วย - ช่วงที่ ๓ แยกบทเห่กล่าวถึงตัวนางสุวรรณมาลี - ช่วงที่ ๔ แยกบทเห่กล่าวถึงตัวสินสมุทรและอรุณรัศมี - ช่วงที่ ๕ ตอนนางละเวงเดินไพร ควบม้าหนีพระอภัย- ช่วงที่ ๖ ตอนพระอภัยติดท้ายรถนางละเวงและพยายามตามเกี้ยว - ช่วงที่ ๗ แยกบทเห่กล่าวถึงพระอภัยมณี พยายามเข้าพบนางละเวง - ช่วงที่ ๘ นางละเวงใจอ่อน และบทเห่นางสุลาลีวัน ยั่วเย้าและเอาใจช่วยพระอภัย

**ช่วงที่ ๑**
หมวดหมู่:บทเห่กล่อม
หมวดหมู่:กวีนิพนธ์ของสุนทรภู่
สถานีรถไฟชุมพร

สถานีรถไฟชุมพร  ตั้งอยู่ ถนนนวมินทร์รวมใจ ตำบลนาทุ่ง อำเภอเมืองชุมพร จังหวัดชุมพร เป็นสถานีรถไฟชั้น 1 ของทางรถไฟสายใต้ สถานีชุมพร เป็นจุดเติมน้ำมัน จุดแรก ของทางรถไฟสายใต้ หลังจากออกมาจากสถานีกรุงเทพ, สถานีธนบุรี และ ย่านรับส่งสินค้าพหลโยธิน และ รถไฟจากเส้นทางสายใต้ทุกขบวนที่จะเข้าสถานีกรุงเทพ สถานีธนบุรี และย่านรับส่งสินค้าพหลโยธิน ดังนั้นรถไฟต้องจอดทุกขบวน สถานีชุมพรซึ่งอยู่ในโครงการรถไฟช่วงชุมพร ท่าเรือน้ำลึกระนอง อนาคตอาจจะเปลี่ยนเป็นชุมทางชุมพร 

**ประวัติย่อ**
สถานีชุมพร เป็นสถานี ที่ ทางรถไฟสายใต้จากบางกอกน้อย และ อู่ตะเภา มาบรรจบกัน โดยบรรจบกันเมื่อ 17 กันยายน พ.ศ. 2459 ต่อมาเมื่อ 1 มกราคม พ.ศ. 2459 (นับอย่างใหม่ต้องปี พ.ศ. 2460 เพราะ ขึ้นปี ค.ศ. 1917 แล้ว) จึงได้เดินรถตรงจาก บางกอกน้อย ไป อู่ตะเภา ซึ่งจะหยุดที่ ชุมพร และ ทุ่งสง เพื่อค้างแรม ในบ้านพักรถไฟ ใกล้สถานีชุมพร ในยุคที่ยังไม่มีการเดินรถในเวลากลางคืน ต่อมาเมื่อปี พ.ศ. 2465 จึงได้เดินรถในเวลากลางคืน เมื่อมีการสั่งรถนอนเข้ามาใช้งานในกรมรถไฟ 
สถานีชุมพรเป็นจุดเติมน้ำและฟืนรถจักรไอน้ำ และ เป็นจุดตัดขบวนรถด่วนสายใต้ ที่จะไป ปาดังเบซาร์ด้วย
สถานีชุมพร เคยเป็นชุมทาง ให้รถไฟทหารสายแยก ไป เขาฝาชี ความยาว 90 กิโลเมตร เมื่อ 25 ธันวาคม พ.ศ. 2486 ตามความต้องการของกองทัพญี่ปุ่นที่ประจำการในประเทศไทย ต่อมา เมื่อ 19 มีนาคม พ.ศ. 2488 กองทัพสัมพันธมิตร ได้ส่งฝูงบินทึ้งระเบิด บี 24 ถล่มย่านสถานีชุมพร และทางรถไฟไปเขาฝาชี เสียหายยับเยิน จนต้องถอนรางรถไฟทหารสายแยก ไป เขาฝาชี ออกไปบางส่วนเพื่อซ่อมแซมย่านสถานีชุมพร พอสิ้นสงครามมหาเอเซียบูรพา ทหารญี่ปุ่น ขอถอนราง ทางแยกสายเขาฝาชีหมดสิ้นเพื่อป้องกันไม่ให้กองทัพสัมพันธมิตรเข้ายึดฐานที่มั่นกองทัพญี่ปุ่น เมื่อกันยายน พ.ศ. 2488 ผลของสงครามทำให้กรมรถไฟต้องสร้างสถานีชุมพรขึ้นมาใหม่ เมื่อปี พ.ศ. 2491

**แหล่งข้อมูลอื่น**
 http://www.railway.co.th/ticket/south.asp date=2007-09-27 - https://web.archive.org/web/20150402120702/http://www.geocities.com/railsthai/south.htm- http://portal.rotfaithai.com/modules.php?name=Forums&file=viewtopic&t=1264
ชุมพร
ชุมพร
หมวดหมู่:แขวงบำรุงทางชุมพร
หมวดหมู่:สิ่งก่อสร้างในอำเภอเมืองชุมพร
พันธะเคมี

พันธะเคมี (อังกฤษ : Chemical Bond) คือ 
แรงยึดเหนี่ยวที่เกิดขึ้นระหว่างอะตอมหรือกลุ่มของอะตอมเพื่อเกิดเป็นกลุ่มที่เสถียรและเป็นอิสระในระดับโมเลกุล ลักษณะเฉพาะที่สำคัญของพันธะเคมีในโมเลกุลคือจะปรากฏในบริเวณระหว่างนิวเคลียสของอะตอม ทำให้มีการเปลี่ยนแปลงพลังงานจนอยู่ในช่วงที่เหมาะสม ซึ่งอาจจะเกิดเป็นพันธะโคเวเลนต์ พันธะไอออนิก หรือพันธะโลหะ ได้ อนึ่ง การศึกษาเรื่องพันธะเคมีทำให้สามารถเข้าใจและทำนายสมบัติทางกายภาพและทางเคมีของสารได้ 

**ดูเพิ่ม**
พันธะไอออนิก
*พันธะโคเวเลนต์
*พันธะโลหะ

**อ้างอิง**
IUPAC. Compendium of Chemical Terminology, 2nd ed. (the "Gold Book"). Compiled by A. D. McNaught and A. Wilkinson. Blackwell Scientific Publications, Oxford (1997). XML on-line corrected version: http://goldbook.iupac.org (2006-) created by M. Nic, J. Jirat, B. Kosata; updates compiled by A. Jenkins. ISBN 0-9678550-9-8. doi:10.1351/goldbook
พรสวรรค์ จ.เจริญ

พรสวรรค์ จ.เจริญ สถิติการชก 23 ครั้ง ชนะ 21 (น็อค 6) แพ้ 2

**เกียรติประวัติ**
 แชมป์ประเทศไทยรุ่นไลท์ฟลายเวท
** ชิง, 25 สิงหาคม 2540 ชนะคะแนน เอกพงศ์ ส.รักชาติ

**อ้างอิง == -  สถิติการชก boxrec.comfix-attempted=yes  
หมวดหมู่ :นักมวยสากลชาวไทยรุ่นไลท์ฟลายเวท
นิพนธ์ ชูวัฒนะ

นิพนธ์ ชูวัฒนะ สถิติการชก 9 ครั้ง ชนะ 8 (น็อค 6) แพ้ 1

**เกียรติประวัติ**
 แชมป์ประเทศไทยรุ่นไลท์ฟลายเวท
** ชิง, 30 มิถุนายน 2546 ชนะคะแนน เชี่ยวชาญ ธนเศวต

**อ้างอิง == -  สถิติการชก boxrec.com 
หมวดหมู่ :นักมวยสากลชาวไทยรุ่นไลท์ฟลายเวท
สุริยา คล่องผจญ

สุริยา คล่องผจญ หรือนายสุริยา อินสี เกิดเมื่อ 4 มกราคม พ.ศ. 2531 สถิติการชก 26 ครั้ง ชนะ 15 (น็อค 8) แพ้ 11

**เกียรติประวัติ**
 แชมป์ประเทศไทยรุ่นไลท์ฟลายเวท
** ชิง, 26  กุมภาพันธ์  2549 ชนะคะแนน ฟ้าคะนอง สิงห์ดงไทย ที่ เวทีมวยราชดำเนิน
** ป้องกันแชมป์ครั้งที่ 1, 12 ธันวาคม 2549 ชนะคะแนน เพชรศักดา ส.เทียบคุณ ที่ เวทีมวยราชดำเนิน- แชมป์ประเทศไทยรุ่นซูเปอร์ฟลายเวท
** ชิง 3 สิงหาคม 2552 ชนะน็อค เพชรคลองไผ่ ส.ธารทิพย์ ยก 5 ที่ เวทีมวยราชดำเนิน
** ป้องกันแชมป์ครั้งที่ 1,1 พฤศจิกายน 2553 ชนะคะแนน บิ๊กเอ็ม อ.บุญช่วย ที่ เวทีมวยราชดำเนิน- เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นไลท์ฟลายเวทเมื่อ 3 พฤศจิกายน 2551 แพ้คะแนน ยูกิโอะ วาดามิเนะ (ญี่ปุ่น) ที่ ญี่ปุ่น

**อ้างอิง== -   สถิติการชก boxrec.comfix-attempted=yes 
หมวดหมู่ :นักมวยสากลชาวไทยรุ่นไลท์ฟลายเวท
หมวดหมู่ :นักมวยสากลชาวไทยรุ่นซูเปอร์ฟลายเวท
อุทยานแห่งชาติปางสีดา

อุทยานแห่งชาติปางสีดา ได้รับการจัดตั้งเป็นอุทยานแห่งชาติเมื่อวันที่ 22 กุมภาพันธ์ พ.ศ. 2525 นับเป็นอุทยานแห่งชาติลำดับที่ 41 ของประเทศไทย ตั้งอยู่ในท้องที่อำเภอวัฒนานคร อำเภอเมืองสระแก้ว จังหวัดสระแก้ว และอำเภอนาดี จังหวัดปราจีนบุรี รวมครอบคลุมเนื้อที่ 529,375.81 ไร่ หรือประมาณ 847 ตารางกิโลเมตร ประกอบไปด้วยสถานที่ท่องเที่ยวที่สวยงาม ป่าไม้ที่อุดมสมบูรณ์ โดยเฉพาะเป็นที่ศึกษาเรื่องสัตว์ป่าที่สำคัญ เพราะมีสัตว์ป่าหายากและนกกว่า 300 ชนิด เช่น นกเงือก นกยูง ฯลฯ รวมถึงมีแหล่งจระเข้น้ำจืด ซึ่งเชื่อว่าเหลือเพียงแห่งเดียวในประเทศไทย
เมื่อวันที่ 14 กรกฎาคม พ.ศ. 2548 ยูเนสโกได้ขึ้นทะเบียนอุทยานแห่งชาติเขาใหญ่ อุทยานแห่งชาติทับลาน อุทยานแห่งชาติปางสีดา อุทยานแห่งชาติตาพระยา และเขตรักษาพันธุ์สัตว์ป่าดงใหญ่เป็นแหล่งมรดกโลกทางธรรมชาติโดยใช้ชื่อว่า "กลุ่มป่าดงพญาเย็น-เขาใหญ่"

**ภูมิประเทศ**
ประมาณร้อยละ 95 ภูมิประเทศส่วนใหญ่ครอบคลุมไปด้วยพื้นที่ป่า เป็นทิวเขาสูงสลับซับซ้อน และเป็นส่วนหนึ่งของทิวเขาพนมดงรัก โดยมีความลาดชันจากทิศเหนือไปยังทิศใต้ สูงจากระดับน้ำทะเลประมาณ 50–878 เมตร มียอดเขาใหญ่เป็นยอดเขาที่สูงที่สุด เทือกเขาเหล่านี้เป็นต้นกำเนิดของลำห้วยลำธารหลายสาย

**ลักษณะภูมิอากาศ**
สภาพภูมิอากาศแบ่งออกได้เป็น 3 ฤดูกาล
*ฤดูร้อน เริ่มต้นแต่เดือนกุมภาพันธ์–เมษายน
*ฤดูฝน ตั้งแต่เดือนพฤษภาคม–ตุลาคม
*ฤดูหนาว ตั้งแต่เดือนพฤศจิกายน–มกราคม
อุณหภูมิโดยเฉลี่ย 27.5–28.78 องศา

**ลักษณะพืชพรรณและสัตว์ป่า**
ลักษณะป่ามีทั้งลักษณะของป่าดิบชื้น ป่าดิบแล้ง ป่าดิบเขา ป่าเบญจพรรณ ชนิดของพรรณไม้ที่พบอยู่ทั่วไป ได้แก่ พญาไม้ มะขามป้อมดง สนสามพันปี กำลังเสือโคร่ง ยางกล่อง ยางขน ยางเสี้ยน กระบาก ยางปาย เคี่ยมคะนอง เป็นต้น พันธุ์ไม้ที่สำคัญ ได้แก่ เต็ง รัง เหียง พลวง มะขามป้อม รกฟ้า เป็นต้น

มีสัตว์ป่าหายากรวมทั้งนกไม่ต่ำกว่า 300 ชนิด อาศัยอยู่ ตัวอย่างสัตว์ป่าที่พบ ได้แก่ ช้าง กระทิง วัวแดง เสือโคร่ง เก้ง กวางป่า กระจง ชะนีมงกุฎ นากเล็กเล็บสั้น เม่นแผงคอใหญ่ นกเงือก นกยูง และปลาชนิดต่าง ๆ

**แหล่งท่องเที่ยว**
แหล่งท่องเที่ยวในอุทยานแห่งชาติปางสีดา เช่น - จุดชมทิวทัศน์ กิโลเมตรที่ 25 ทุ่งหญ้าบุตาปอด- น้ำตกแควมะค่า- น้ำตกแดงมะค่า- น้ำตกสวนมั่นสวนทอง- น้ำตกถ้ำค้างคาว- น้ำตกทับเทวา- น้ำตกท่ากะบาก- น้ำตกธารพลับพลึง- น้ำตกปางสีดา- น้ำตกผาตะเคียน- น้ำตกหน้าผาใหญ่- ภูเขาเจดีย์

**อ้างอิง**
หมวดหมู่:แหล่งมรดกโลกทางธรรมชาติ
หมวดหมู่:แหล่งมรดกโลกในประเทศไทย
หมวดหมู่:กลุ่มป่าดงพญาเย็น-เขาใหญ่
ปางสีดา
ป
ป
หมวดหมู่:อำเภอวัฒนานคร
หมวดหมู่:อำเภอเมืองสระแก้ว
หมวดหมู่:อำเภอนาดี
เรื่อง

เรื่อง คือเหตุการณ์หรือที่เกิดขึ้น โดยมีจุดเริ่มต้นและดำเนินไปสู่จุดสิ้นสุด เป็นปี หรือจบ สำคัญในการดำเนินเรื่อง คือปมความ ให้ ส่งผลให้เกิดเป็นเรื่องราว
หมวดหมู่:นามธรรม
ปลาตะเพียนสาน

ปลาตะเพียนสาน เป็นงานประดิษฐ์ที่เกิดจากภูมิปัญญาของคนไทย99 เดิมมักใช้ใบลานมาทำเป็นเส้นแผ่นยาว ๆ บาง ๆ มาตากแดด 2-3 นาที แล้วมาสานเป็นรูปปลาตะเพียน เนื่องจากใบลานมีโครงสร้างที่แข็งแรง แล้วลงสีให้สวยงาม จากนั้นจึงนำมาประกอบเป็นโมบาย สมัยก่อนคนไทยมีอาชีพทำนากันเป็นส่วนใหญ่  ในคูคลองก็จะมีปลาตะเพียนเป็นจำนวนมาก ปลาตะเพียนสานจึงเป็นสัญลักษณ์แห่งความอุดมสมบูรณ์เนื่องจากช่วงที่ปลาโตเต็มที่นั้นเป็นช่วงเดียวกับช่วงเวลาที่ข้าวตกรวง นอกจากนี้ผู้ใหญ่มักจะแขวนปลาตะเพียนสานไว้เหนือเปลเด็กเพื่อเป็นการอวยพรให้เด็กสุขภาพแข็งแรงอีกด้วย ปลาตะเพียนสานมี 2 ชนิด คือ ชนิดลวดลายและตกแต่งสวยงาม  ซึ่งประดิษฐ์ขึ้นในสมัยรัชกาลที่ 5 และอีกชนิดหนึ่งเป็นเพียงสีใบลานตามธรรมชาติ
ปัจจุบันปลาตะเพียนสานยังมีการทำกันเป็นสินค้า OTOP ของชาวบ้านกลุ่มท่าวาสุกรี จังหวัดพระนครศรีอยุธยา อีกด้วย ซึ่งเป็นการสร้างรายได้ให้ชาวบ้าน และยังเป็นการอนุรักษ์ภูมิปัญญาของคนไทยไว้  นอกจากนี้บางคนยังใช้ริบบิ้นทำอีกด้วย นอกจากปลาตะเพียนสานใบลานที่ลงสีมาในสมัยรัชการที่ 5 แล้วในปัจจุบันยังมีการคิดเพิ่มเติมค่าให้ปลาตะเพียนในสมัยปัจจุบัน ได้มีการค้นคิดการฉลุใบลานขึ้นมาอีกเพี่อเพิ่มคุณค่าและลวดลายต่างๆลงไป อีกทั้งยังพัฒนา ประโยชน์การใช้งานปลาตะเพียนสานใบลานให้มีประโยชน์มากกว่าการที่จะเป็นเครื่องแขวนสำหรับใช้ในโอกาสอื่น ๆ อีกมากมายได้ขึ้นทะเบียนเป็นสินค้า otop กรุงเทพที่เขตธนบุรี และได้เป็นวิสาหกิจชุมชน ได้มีการจดลิขสิทธิ์ และแจ้งภูมิปัญญาท้องถิ่นอีกด้วย 

**ประวัติ**
การสานปลาตะเพียนด้วยใบลานแล้วนำมาแต่งแต้มด้วยสีแดงแบบโบราณมีมาตั้งแต่สมัยกรุงศรีอยุธยา66 ปรากฏหลักฐานทางประวัติศาสตร์ใน พรรณนาภูมิสถานพระนครศรีอยุธยา เป็นเอกสารจากหอหลวงแผ่นดินสมเด็จพระเจ้าอุทุมพร ความว่า :-
ถนนย่านป่าโทน มีร้านขายทับ โทน เรไร ปีแก้ว จังหน่อง เพลี้ย ขลุ่ย หีบ ไม้อุโลก ไม้ตะแบก ไม้ขนุนใส่ผ้า และขายช้าง ม้า กระดาษ อู่ เปล ศาลพระภูมิ เจว็ดเขียนเทวรูป เสื่อลําแพน ปลาตะเพียนใบลาน จิงโจ้70
การสานปลาตะเพียนด้วยใบลานเกิดจากทัศนคติและความเชื่อด้านศาสนาพุทธของคนสมัยโบราณ99 เชื่อว่าไตรภูมิคือโลกจักรวาลที่ชาวพุทธอาศัยอยู่นั้นเป็นรูปกลมเหมือนถ้วย โอบอุ้มน้ำมหาสมุทรด้วยเขากำแพงจักรวาล ตรงกลางเป็นเขาพระสุเมรุถูกหนีบไว้ด้วยเขาตรีกูฏ มีปลายักษ์เรียกว่า ปลาอานนท์ 72 นอนหนุนจักรวาลอยู่ เมื่อปลาอานนท์ขยับตัวจะทำให้โลกเคลื่อนไหว บางครั้งรุนแรงจนเกิดความเสียหายต่อชีวิตและทรัพย์สิน และมีการเปรียบเทียบเป็นคติ คำพังเพย และสุภาษิตไทยเกี่ยวกับปลาสะท้อนให้เห็นถึงความผูกพันของชาวกรุงศรีอยุธยากับสายน้ำมาตั้งแต่อดีต
ปัจจุบัน การสานปลาตะเพียนด้วยใบลานห้อยเป็นพวงระย้า สื่อความหมายถึงคำอวยพร ความอุดมสมบูรณ์ มีสุขภาพแข็งแรง ร่างกายสมบูรณ์ และมีฐานะมั่งคั่ง

**ลักษณะเครื่องแขวนปลาตะเพียนใบลาน**
เครื่องแขวนปลาตะเพียนใบลานพวงหนึ่ง เรียกว่า ปลาลูกสิบห้า 103 ประกอบด้วยลูกปลา 9 ตัว 12 ตัว หรือ 15 ตัวตามแต่ขนาดของแม่ปลา มีส่วนประกอบ 4 ส่วน ดังนี้- ส่วนที่ 1 พวงกุญแจ ประกอบด้วยห่วงพวงกุญแจ ใช้ลูกปัดชนิดต่างๆ ร้อยพ่วงกับห่วง- ส่วนที่ 2 ปลาประธาน ห้อยปลาตะเพียนใบลานขนาดกลาง สานด้วยใบลานกว้าง 1 ซม. ยาว 35 ซม. พ่วงต่อกับส่วนที่ 1 ประดับด้วยลูกปัด- ส่วนที่ 3 ลูกปลา ห้อยปลาตะเพียนใบลานขนาดเล็ก สานด้วยใบลานกว้าง 0.8 ซม. ยาว 16 ซม. พ่วงต่อกับส่วนที่ 2 ประดับด้วยลูกปัด- ส่วนที่ 4 แม่ปลา ห้อยปลาตะเพียนใบลานขนาดใหญ่ สานด้วยใบลานกว้าง 0.8 ซม. ยาว 16 ซม. พ่วงต่อกับส่วนที่ 3 มีพู่ห้อย 3 พู่ ประดับด้วยลูกปัด

**อ้างอิง**
 เชิงอรรถ
หมวดหมู่:วัฒนธรรมไทย
วัดพระธาตุดอยกองมู

วัดพระธาตุดอยกองมู เดิมชื่อ วัดปลายดอย ตั้งอยู่ที่ดอยกองมู ทางทิศตะวันตกของอำเภอเมืองแม่ฮ่องสอน จังหวัดแม่ฮ่องสอน ถือเป็นวัดและพระธาตุประจำจังหวัด
พระธาตุดอยกองมู เป็นปูชนียสถาน ประกอบด้วย พระธาตุเจดีย์ ศิลปะไทใหญ่-พม่า จำนวน 2 องค์ - พ.ศ. 2403 คหบดีชื่อ จองต่องสู่ ได้สร้างพระเจดีย์องค์ใหญ่ ซึ่งบรรจุพระธาตุของพระโมคคัลลานะ พระอัครสาวกเบื้องซ้าย ซึ่งนำมาจากเมืองมะละแหม่ง ประเทศพม่า- พ.ศ. 2417 พญาสิงหนาทราชา เจ้าผู้ครองแม่ฮ่องสอนคนแรก ได้สร้างพระธาตุเจดีย์องค์เล็ก บรรจุพระธาตุของพระสารีบุตร พระอัครสาวกเบื้องขวา ซึ่งนำจากเมืองมัณฑะเลย์  ประเทศพม่า
โดยคำว่า  "กองมู" เป็นภาษาไทใหญ่แปลว่า "พระเจดีย์" 

**อ้างอิง**

**แหล่งข้อมูลอื่น**
97.96013 
ดอยกองมู
พระธาตุดอยกองมู
หมวดหมู่:โบราณสถานในจังหวัดแม่ฮ่องสอน
เวิร์ด

เวิร์ด (word) อาจหมายถึง- ไมโครซอฟท์ เวิร์ด โปรแกรมสร้างเอกสาร จากชุดโปรแกรมไมโครซอฟท์ ออฟฟิศ- เวิร์ด หน่วยวัดขนาดสำหรับสารสนเทศ- สยบภูติสวรรค์คัมภีร์ทมิฬ การ์ตูนไทย
ความหมายในภาษาอังกฤษ- คำ หน่วยหนึ่งของภาษา
เวิร์ด (หน่วยสารสนเทศ)

ในวิทยาการคอมพิวเตอร์ เวิร์ด (word) หมายถึง เนื้อที่ที่คอมพิวเตอร์จัด​ไว้​สำ​หรับเก็บข้อมูล​ ไม่น้อยกว่า 1 ​ตัวอักษรตามรหัสแอสกี หรือไม่น้อยกว่า 8 บิต ขึ้นอยู่กับสถาปัตยกรรมคอมพิวเตอร์ ในปัจจุบัน คอมพิวเตอร์ที่เข้ากันได้กับสถาปัตยกรรมของไอบีเอ็ม (คอมพิวเตอร์ส่วนบุคคลทั่วไป) 1 เวิร์ดจะมีขนาด 16 บิต (2 ไบต์)
เวิร์ดมีประโยชน์ในการช่วยการประมวลผลของซีพียู โดยใช้เป็นขนาดชุดคำสั่งของการนำเข้าสู่ซีพียู (fetch) และการอ้างอิงตำแหน่งในหน่วยความจำ
บางครั้งเราอาจเห็นหน่วย สองเวิร์ด (Dword - Double word) และ สี่เวิร์ด (Qword - Quadruple word) ซึ่งมีขนาดเป็นสองเท่าและสี่เท่าของเวิร์ด ตามลำดับ ในการเขียนโปรแกรมบางภาษา เช่น ภาษาแอสเซมบลี ภาษาซี เป็นต้น

**ดูเพิ่ม**
 ไบต์
หมวดหมู่:หน่วยสารสนเทศ
หมวดหมู่:ชนิดข้อมูลพื้นฐาน
หมวดหมู่:ชนิดข้อมูล
สมเด็จพระราชาธิบดี

ราชา, สมเด็จพระราชาธิบดี, พระเจ้า, สมเด็จพระเจ้า, พระราชา (อังกฤษ : King, จีน : 国王, ญี่ปุ่น : 国王, เกาหลี : 국왕, ฝรั่งเศส : Roi) คือ พระบรมราชอิสริยยศสำหรับพระมหากษัตริย์เจ้าผู้ครองราชอาณาจักร เป็นประมุขของราชวงศ์ ในยุโรปหลายๆ ประเทศ ถือว่าพระราชามีพระบรมราชอิสริยยศต่ำกว่าพระจักรพรรดิ

**ยุโรป**
ยุคกลางตอนต้นเริ่มต้นด้วยการแบ่งแยกจักรวรรดิโรมันตะวันตก ก่อเกิดเป็นอาณาจักรต่างๆ ในยุโรปตะวันตก ชาวแฟรงก์ตั้งราชอาณาจักรแฟรงก์ในศตวรรษที่ 8 อังกฤษสมัยแองโกล-แซกซันรวมเป็นราชอาณาจักรอังกฤษในศตวรรษที่ 10
ในช่วงยุคกลางของยุโรป ได้เกิดกระแสการรวมศูนย์อำนาจขึ้นสู่อาณาจักร ทำให้ในช่วงปลายยุคกลางเกิดอาณาจักรขนาดใหญ่ และมีอำนาจมากมายในยุโรป พระราชาในอาณาจักรเหล่านี้เริ่มจะประดับมงกุฎด้วยโค้งและลูกโลกที่มีไม้กางเขนอยู่ด้านบนตามแบบอย่างมงกุฎจักรพรรดิ ซึ่งก่อนหน้านี้มีเพียงพระจักรพรรดิแห่งจักรวรรดิโรมันอันศักดิ์สิทธิ์เท่านั้นที่ใช้สัญลักษณ์นี้

**จีน**
ในช่วงก่อนราชวงศ์ฉินร่วมแคว้น พระราชาได้ถูกเรียกขานอย่างยกย่องว่ามหาราช เป็นพระบรมราชอิสริยยศสูงสุดสำหรับพระมหากษัตริย์เทียบเท่ากับ “โอรสสวรรค์”  เช่น พระเจ้าชางโจ้ว

**ปัจจุบัน**
ในยุคปัจจุบัน มีการเรียกขานพระประมุขของสถาบันกษัตริย์แตกต่างกันไปในภาษาไทย โดยส่วนมากจะเรียกว่า สมเด็จพระราชาธิบดี เช่น สมเด็จพระราชาธิบดีสุลต่านฮัสซานัล โบลเกียห์, สมเด็จพระราชาธิบดีคาร์ลที่ 16 กุสตาฟแห่งสวีเดน และมีบางสถาบัน เรียกว่า “สมเด็จพระเจ้า” เช่น สมเด็จพระเจ้าชาลส์ที่ 3 แห่งสหราชอาณาจักร ส่วนพระมหากษัตริย์ของประเทศไทยนั้น เรียกว่า "พระบาทสมเด็จพระเจ้าอยู่หัว"

**ดูเพิ่ม**
 เจ้าแผ่นดิน
*จักรพรรดิ

**แหล่งข้อมูล**
หนังสือ ๒๗ ประมุขแห่งราชอารยรัฐ กระทรวงวัฒนธรรม

**อ้างอิง**

หมวดหมู่:การปกครอง
หมวดหมู่:ฐานันดรศักดิ์
หมวดหมู่:บรรดาศักดิ์
หมวดหมู่:ชนชั้นทางสังคม
หมวดหมู่:ตำแหน่งผู้มีอำนาจ
สถานีรถไฟประจวบคีรีขันธ์

สถานีรถไฟประจวบคีรีขันธ์ ตั้งอยู่ ถนนมหาราช 1 ตำบลประจวบคีรีขันธ์ อำเภอเมืองประจวบคีรีขันธ์ จังหวัดประจวบคีรีขันธ์ อยู่ในความควบคุมของงานเดินรถแขวงหัวหิน มีขบวนรถหยุดรับส่งผู้โดยสารรวม 22 ขบวนต่อวัน เป็นสถานีรถไฟชั้น 1 ของทางรถไฟสายใต้

**ขบวนรถไฟ**

**ขบวนรถที่หยุดรับ-ส่งผู้โดยสาร**
สถานีรถไฟประจวบคีรีขันธ์มีขบวนรถหยุดรับส่งผู้โดยสารทั้งหมด 24 ขบวน แบ่งเป็น รถด่วนพิเศษ 10 ขบวน รถด่วน 2 ขบวน รถเร็ว 8 ขบวน และรถธรรมดา 4 ขบวน ดังนี้- ขบวนรถด่วนพิเศษ "ทักษิณ" ที่ 37/38 กรุงเทพ - สุไหงโก-ลก - กรุงเทพ- ขบวนรถด่วนพิเศษระหว่างประเทศ ที่ 45/46 กรุงเทพ - ปาดังเบซาร์ - กรุงเทพ- ขบวนรถด่วนพิเศษดีเซลรางที่ 39/40 กรุงเทพ - สุราษฎร์ธานี - กรุงเทพ- ขบวนรถด่วนพิเศษดีเซลรางที่ 41/42 กรุงเทพ - ยะลา - กรุงเทพ(งดวิ่งชั่วคราว)- ขบวนรถด่วนพิเศษดีเซลรางที่ 43/44 กรุงเทพ - สุราษฎร์ธานี - กรุงเทพ- ขบวนรถด่วนที่ 85/86 กรุงเทพ - นครศรีธรรมราช - กรุงเทพ- ขบวนรถเร็วที่ 167/168 กรุงเทพ - กันตัง - กรุงเทพ- ขบวนรถเร็วที่ 169/170 กรุงเทพ - ยะลา - กรุงเทพ- ขบวนรถเร็วที่ 171/172 กรุงเทพ - สุไหงโก-ลก - กรุงเทพ- ขบวนรถเร็วที่ 173/174 กรุงเทพ - นครศรีธรรมราช  - กรุงเทพ- ขบวนรถธรรมดาที่ 255/254 ธนบุรี - หลังสวน - ธนบุรี

**ขบวนรถที่ทดลองหยุดรับ-ส่งผู้โดยสาร**
สถานีรถไฟประจวบคีรีขันธ์มีขบวนรถไฟที่ทดลองหยุดเพื่อการโดยสาร 2 ขบวน ดังนี้- ขบวนรถด่วนพิเศษ "ทักษิณารัถย์" ที่ 31/32 กรุงเทพ - ชุมทางหาดใหญ่ - กรุงเทพ 

**ขบวนรถที่ไม่หยุดรับ-ส่งผู้โดยสาร=== 
สถานีรถไฟประจวบคีรีขันธ์มีขบวนรถที่ไม่หยุดรับส่งผู้โดยสาร 2 ขบวน ดังนี้- ขบวนรถด่วนที่ 83/84 กรุงเทพ - ตรัง - กรุงเทพ 

**ขบวนรถจอดรอทำขบวน**
สถานีประจวบคีรีขันธ์มีขบวนรถจอดรอทำขบวน 2 ขบวน คือ

ขบวนรถธรรมดาที่ 251/252 ธนบุรี - ประจวบคีรีขันธ์ - ธนบุรี โดยเที่ยวไป ขบวน 251 จะออกจากธนบุรีเวลา 13.05 น. ถึงประจวบคีรีขันธ์เวลา 19.20 น. แล้วจอดรอทำขบวนที่สถานีประจวบคีรีขันธ์ (จอดค้างคืน) วันรุ่งขึ้นเที่ยวกลับ ขบวน 252 ออกจากประจวบคีรีขันธ์เวลา 04.51 น. และถึงธนบุรีเวลา 10.55 น.

**ตารางเวลาหยุดรับ-ส่งผู้โดยสาร**

**เที่ยวล่อง**

**เที่ยวขึ้น**

**อ้างอิง**

**แหล่งข้อมูลอื่น**
  การรถไฟแห่งประเทศไทย date=2006-10-10 -  รถไฟไทย ดอตคอม
ป
ป
ประจวบคีรีขันธ์
หมวดหมู่:สิ่งก่อสร้างในอำเภอเมืองประจวบคีรีขันธ์
ประจวบคีรีขันธ์
เอเชียนเกมส์ 1990

เอเชียนเกมส์ 1990 (p=Dì shíyī jiè yàzhōu yùndònghuì) เป็นการแข่งขัน เอเชียนเกมส์ ครั้งที่ 11 จัดขึ้นที่ปักกิ่ง สาธารณรัฐประชาชนจีน ระหว่างวันที่ 22 กันยายน ถึง 7 ตุลาคม พ.ศ. 2533 มีประเทศเข้าร่วมการแข่งขันทั้งหมด 36 ประเทศ และมีกีฬาแข่งขันทั้งหมด 27 ชนิด และในครั้งนี้ประชุมสภาโอลิมปิกแห่งเอเชียได้มีการพิจารณาลงโทษ พักการเป็นสมาชิกของประเทศอิรัก เนื่องจากอิรักได้ก่อสงครามอ่าวเปอร์เซีย และจากผลของสงครามครั้งนี้ ทำให้ชีค ฟาฮัด ประธานสภาโอลิมปิกแห่งเอเชีย และชาวคูเวตเสียชีวิต
หลังจากกรุงปักกิ่งได้เป็นเจ้าภาพเอเชียนเกมส์ 1990 ครั้งต่อไปจะเป็นเจ้าภาพโอลิมปิกฤดูร้อน 2008

**การแข่งขัน**

**ชนิดกีฬา**

**ประเทศที่เข้าร่วมการแข่งขัน**

**สรุปเหรียญการแข่งขัน**
ด้านล่างนี้เป็นตารางการจัดอันดับของคณะกรรมการโอลิมปิกแห่งชาติ โดยแสดงรายชื่อประเทศที่ได้รับเหรียญทองมากที่สุด 10 อันดับแรก ได้แก่

**อ้างอิง**

**แหล่งข้อมูลอื่น**
  เอเชียนเกมส์ 1990 จากเว็บสยามกีฬา


หมวดหมู่:เอเชียนเกมส์ในประเทศจีน
หมวดหมู่:ประเทศจีนในปี พ.ศ. 2533
อ
หมวดหมู่:กีฬาในประเทศจีนปี พ.ศ. 2533
หมวดหมู่:การแข่งขันกีฬาระดับนานาชาติที่ปักกิ่งเป็นเจ้าภาพ
หมวดหมู่:มหกรรมกีฬาในปี พ.ศ. 2533
หมวดหมู่:การแข่งขันกีฬาเอเชียในปี พ.ศ. 2533
ทาคิน

ทาคิน (Takin) จัดอยู่ในไฟลัมสัตว์มีกระดูกสันหลัง (Phylum Chordata) ชั้นสัตว์เลี้ยงลูกด้วยนม (Class Mammalia) เป็นสัตว์ประจำชาติของภูฏาน ชอบอยู่รวมกันเป็นฝูงในพื้นที่หนาวเย็น มีหน้าและเขาคล้ายแพะ แต่ว่าไม่มีเครา ตัวใหญ่ประมาณวัว เมื่อโตเต็มที่มีน้ำหนักประมาณ 250 กิโลกรัม ทาคินจะกินใบไผ่ หน่อไม้ เป็นอาหารหลัก จัดเป็นแพะเพียงชนิดเดียวเท่านั้นที่อยู่ในสกุลBudorcas แบ่งออกเป็น 4 ชนิดย่อย

**ตำนานเกี่ยวกับทาคิน**
ทาคิน มีตำนานอยู่ว่ามีพระลามะองค์หนึ่งนามว่าท่านดรุกปก คุนเลย์ ได้สำแดงอิทธิฤทธิ์โดยการนำหัวแพะมาเสียบกระดูกวัว และชุบชีวิตมาเป็นสัตว์พันธุ์ใหม่คือทาคิน  แต่เดิมทาคินมักหากินตามภูเขา ในอดีตทาคินอยู่ในสวนสัตว์ในกรุงทิมพู แต่ต่อมาพระเจ้าจิกมี ซิงเย นัมเกล วังชุก กษัตริย์องค์ก่อนของภูฏาน มีรับสั่งให้ปล่อยสัตว์ทั้งหมดกลับเข้าป่า แต่ความคุ้นเคยกับเมืองทาคินจึงเพ่นพ่านในเมืองเป็นจำนวนมาก จึงให้กลับมาอยู่ในสวนสัตว์ขึ้นอีกครั้ง โดยการเปลี่ยนสวนสัตว์เป็นศูนย์อนุรักษ์ทาคินแทน
หมวดหมู่:สัตว์ที่พบในทวีปเอเชีย
หมวดหมู่:สัตว์เลี้ยงลูกด้วยนมที่พบในประเทศอินเดีย
หมวดหมู่:วงศ์ย่อยแกะและแพะ
หมวดหมู่:สิ่งมีชีวิตเฉพาะถิ่น
ไลเคน

ไลเคนเป็นสิ่งมีชีวิตที่สวยงามมีการดำรงชีวิตแบบภาวะพึ่งพากันระหว่างสาหร่ายสีเขียวและไซยาโนแบคทีเรียกับฟังไจ (fungi)โดยที่เรียกสาหร่ายสีเขียวหรือไซยาโนแบคทีเรียในไลเคนว่า โฟโตไบออนท์ (photobiont) และเรียกฟังไจว่าไมคอไบออนท์ (mycobiont) ฟังไจในไลเคนส่วนมากอยู่ในไฟลัมแอสโคไมโคตาและมีบางชนิดเป็นฟังไจในไฟลัมเบสิดิโอไมโคตาบ้างเรียกไลเคนที่เกิดจากฟังไจ 2ไฟลัมนี้ว่าแอสโคไลเคน (ascolichen) (ภาพที่ 1) และเบสิดิโอไลเคน (basidiolichen) (ภาพที่ 2)  ตามลำดับ รูปแบบความสัมพันธ์ระหว่างสิ่งมีชีวิตในไลเคน อาจเป็นได้ 3 รูปแบบ คือ
1.       ฟังไจกับสาหร่ายสีเขียว
2.       ฟังไจกับไซยาโนแบคทีเรีย
3.       ฟังใจกับสาหร่ายสีเขียวและไซยาโนแบคทีเรีย
การดำรงชีวิตของไลเคน
สาหร่ายสีเขียวและไซยาโนแบคทีเรียสามารถสร้างอาหารได้จากกระบวนการสังเคราะห์ด้วยแสง ฟังไจจึงได้รับอาหารนั้นด้วย ขณะเดียวกันเส้นใยหรือไฮฟา (hypha)ของฟังไจมีสมบัติในการเก็บความชื้นได้ดี ฟังไจจึงช่วยรักษาความชื้นให้กับสาหร่ายสีเขียวและไซยาโนแบคทีเรีย นอกจากนี้เส้นใยของฟังไจที่สานตัวกันแน่นจะช่วยป้องกันความร้อนและแสงแดดอีกด้วย
ไลเคนพบได้ทั่วไป ทั้งบริเวณที่มีอากาศหนาวแถบขั้วโลก หรือตามทะเลทรายที่ร้อนและแห้งแล้ง ตามชายหาดหิน ป่าในเขตอบอุ่นและเขตร้อนตั้งแต่พื้นราบจนถึงยอดเขาสูง แต่จะไม่พบไลเคนบริเวณที่มีมลพิษในอากาศ เช่น เขตอุตสาหกรรม เขตเมืองที่มีมลพิษ หรือบริเวณที่มีการจราจรหนาแน่น  ดังนั้นไลเคนจึงเสมือนเป็นตัวบ่งชี้คุณภาพของอากาศได้อีกด้วย

**อ้างอิง**
บรรณานุกรม- isbn=0-471-57885-1- Brodo, I.M., S.D. Sharnoff, and S. Sharnoff, 2001. Lichens of North America. Yale University Press, New Haven.- Gilbert, O. 2004. The Lichen Hunters. The Book Guild Ltd. England.
*Haugan, Reidar / Timdal, Einar (1992):  Squamarina scopulorum (Lecanoraceae), a new lichen species from Norwayfix-attempted=yes .  Nordic Journal of Botany 12(3): 357-360.- Hawksworth, D.L. and Seaward, M.R.D. 1977. Lichenology in the British Isles 1568 - 1975. The Richmond Publishing Co. Ltd., 1977.- Kershaw, K.A. Physiological Ecology of Lichens, 1985.  Cambridge University Press Cambridge.- isbn=9780851998268-  pages = 1–32 - Purvis, O.W., Coppins, B.J., Hawksworth, D.L., James, P.W. and Moore, D.M. (Editors) 1992. The Lichen Flora of Great Britain and Ireland. Natural History Museum, London.- cite journal | author = Sanders W.B. | year = 2001 | title = Lichens: interface between mycology and plant morphology | url = | journal = Bioscience | volume = 51 | issue = 12| pages = 1025–1035 | doi = 10.1641/0006-3568(2001)0511025:LTIBMA2.0.CO;2 -  pages = 1–32 

**แหล่งข้อมูลอื่น**
  University of Sydney lichen biology date=2004-12-11 -  Memorial University's NL Nature project, focusing primarily on lichens date=2019-06-28 -  ESA article on lichen survivability in low earth orbit-  The British Lichen Society date=2019-07-03 -  Lichens of North America-  Lichen Information and Pictures at blackturtle.us date=2007-09-28 -  Pacific Northwest Fungi Online Journal, includes articles on lichens date=2008-06-19 -  Fungi that discovered agriculture date=2007-05-13 -  Pictures of Tropical Lichens-  High Resolution 1.5 Gigapixel Image of a Lichen Covered Rock-  Good example of a Lichen-  LIAS light: an online interactive identification key for the lichen species of the World
หมวดหมู่:วิทยาเห็ดรา
หมวดหมู่:เห็ดรา